Chin ram ah Rawn party asi mi NLD, USPD, UDP,... dirh a herh maw? — Chin Miphun Tlangau\nAugust 29, 2020 Salai Ephraim MYANMAR 0\nAngaingai ti ahcun Chin ram ah Kawl/rawn party pakhat hmanh dir a herh lo. Cu tin kan ti ruang ah Kawl party kan duh lo tinak asi lo. Kawl ram ah Chin state lawnglawng hi miphun pakhat lawng nih um nak state (Homogeneous state) asi. A dang state hna le Regions hna ahcun LUMYOSU YEIYA WUNKYI (Ethnic affairs Minister) a um dih, a zapi 29 an si. Chim duh mi cu Chin ram ah Chin mi lawng khua kan sa. Miphun dang cu 0.1 % nakin an tlawm deuh. Ramkhel party cu mipi dirhkamhnak thazaangpeknak (public support) in a dir mi asi i mipi nih dirhkamh lo, tha pek lo ahcun a dir kho lo ding mi asi. Chin mi nih kan lung a fim ahcun Chin ram ah Kawl party a dir/ nung kho lai lo.\nPanglong hnatlak ningin cun Tlangcung mi hmunhma (Chin state/ Shan state/ Kachin state) hna ah NLD le USDP hna nih an hung luh ding le branch an on ding hrimhrim asi lo. Federal phun asi mi mah te uk khawhnak (self determination) kan ngah rih lo caah Kawl ram huap party (NLD, USPD) hna cu Kawl ram chung paoh ah dirh nak nawl an ngei, dirh ding a si kan ti ko lai. Cutin Kawl party hna kan ram ah kan dirh / kan tanh hna mi nih kan mah tein nawl ngeihkhawh nak kan ngeih mi kan hlonh (we gave up our opportunity) mi tu asi. Kawl party kan luhter lo asi ahcun kan ram ah Chin mi dirhmi miphun party nih pei nawl ngeihnak cu a ngeih peng ko lai cu. Angaingai ti ahcun Kawl pawl nih Chin ram ah party an hung dirh/ luhpimi si loin kan mah Chin mi tu nih kan va sawm hna tu asi. Marketing um tu ning ah thil pakhat cu mipi nih cohlan lo/ tha pek lo ahcun sau a nung kho lo bantukin Chin mi nih Kawl party kan va luh, kan va fuh lo, tha kan pek lo ahcun zeitin dah a nun/ dir khawh lai? NLD, USPD Chin ram ah ra hlah uh ti zong a herh lo, kan mah miphun party lawng tha kan pek ahcun an dir kho lo si ko.\nSarawak pawl an rak fim tuk ka tinakte cu, West Malaysia i a um mi Ruling party pawl cu Sarawak state ah an rak luh ter hna lo/ an dirh hna lo. Sarawak state ahcun kan mah Sarawak miphun party pawl nih ramkhel party kan dirh lai, West Malaysia ah a um mi political party pawl nan rak luh a herh lo an rak ti hna. 1963 in nihin ni tiang UMNO, MCA le MIC cu Sarawak state ah an lut lo (an dir lo). An mah Sarawak pawl nih an dirh mi political party cu pa 10 leng a um. Polictical Party pawl nih hmuhtawn cio mi party chung ah buainak aphunphun a chuah i party pakhat in party pa 2, 3 ah ai then mi party zong an um len.\nParty zeizat an ithen zong ah/ a tam zong ah apoi lo, Malay party pawl a um lo caah, a tei mi cu Sarawak miphun party a si thiamthiam. Cu caah, party ih then hlah uh, kan vote aa then dih lai ii, Mi tam u (dominant ethnic group) Malay party pawl nih a kan tei lai timi issue an ngei ti lo. Multi-party democracy system kan ti ko tung i Chin party pawl ifonh dih uh, palai ai cuh ding mi ikian uh timi a herh ti lai lo. Sarawak state ah West Malaysia party a um lo zong ah, Federal government an ser tikah, Sarawak ah atei mi party hruaitu pawl tel lo in, Malaysia acozah a ser kho lo (Kawl ram he cun aa khat men lai lo). Sarawak party chung in a tlawnbik pa 1, or 2 cu Malaysia pumpi i Federal Cabinet minister (vunci) rian khinh ve an si leng mang.\n... dirh a herh maw?\nChin ram ah Rawn party asi mi NLD\nChina Ram Tilian Lian Ruangah Mipi An Lungrethei\nNau inn lei kawng ah nai soisel deuh sual cun si tha taktak mi aum


Min Aung Hliang Le A Ralkap Caah Thawngpang Chia - Chin Eleven News\nMin Aung Hliang Le A Ralkap Caah Thawngpang Chia\nJuly 6, 2021 admin@chin11news.com Myanmar 0\nThawngpang tha taktak ti ko sih. Atu hi a lamkip in raldoh cawn cio a si cang. Min Aung Hliang uknak tangah um ding cu a hohmanh nih an duh ti lo ti hi fiang tein hmuh khawh a si. A bik in kawlrawn mino zong nih an duh ti lo.\nAtu hi PDF nih a voi 5 nak training limnak tlamtling tein an tuah khawh cang. Kawlram chungah hin PDF command Center 5 in an ser i, Atutan training a limmi hna hi Southern Command ah a pum aa pemi Mino pawl an si.\nA lamkip in training tete an vun lim cang i, Kawl ralkap caah cun thinphan dailo bak a si cang. Kan hnu lei ah Mandalay ah kahnak a chuak i, caan rua lo ah hmun kip PDF nih bawmh dingin timhcia kan si tiah caa an vun chuah cio cu, Kawl ralkap pawl an lau tuk ti si.\nTutan zong PDF nih voi 5 tiangtiang training an lim cang i, hmun dangdang zong nih an vun lim tik cu Min Aung Hlaing le a ralkap caah thinphang dai lo a si cang. Kawl ram mipi vialte hmunkhat kan dir ti ahcun hi Khuachiapa uknak hi kan tei hrimhrim lai.\nChin Miphun Hnu Tolh Awk Kan Tha Ti Lo.\nA Hohmanh Bochan Loin Chin Ram Cu Chin Mi Nih Kan Pen Lai!


Duhnak Le Bawip Thawnnak - A VEL IN KHAMH KAN SI\nNang nih duhnak chuah, Pathian nih Tthawnnak a chuah lai!\n"Cucaah cun hi a ṭhami thil hi ka tuah awk a si tiah a hngal ko ṭung i a tuah lomi cu misual a si." James 4:17\nNihin (Tuni-Today) ah Ttuan in lim ko dingmi rian kha Thaizing tiang chiah a hmangmi na si maw? Hi kan liamter mi caan hi a kut dong in a kan sawhtthan dingmi le sual a kan phaw tthan te dingmi caan man sung an si. Chimduhmi cu, "Thawh Nuarh;" chanthar holh in cun "Tawrit" mi hna kong a si. (Thawhnuarh: Procrastination)\nRian ttha tuannak caah Thawhnuarh hi sual a si tiah na ruat maw? Sualnak kan timi hi PALHNAK va tuah le Thil ttha lo va tuah lawng khi si lo in, "Tuah awk asimi Thilttha Tuah lo," zong khi Sual a si ve. Thawhnuarh le Nawl ngaih lo hi tlawmte a dang ttung i, aa khatmi Sualnak an si. Chimtheu asi tawnmi biadawh tecu, "Ttuanawk rian na ngeih tikah va thok cawlh. Nangnih duhnak na chuah lai i, Pathian nih Tthawnnak (Power) a chuah lai," ti asi. Hihi Duhnak tthawnnak hmual, a nawl kan ngaih ding mi le kan i nunpi dingmi cu asi.\nThilttha tuah awk ah Duhnak na ngeih ahcun Bawipa nih tthawnnak an pek lai i na tuah khawh ko lai. Thilttha asi ti na theihmi kha hngak loin Tuahcawlh le ttuancawlh khawh i zuam. Bawipa duhmi asi. Ttuanawk rian ttha nih an dawi cuahmah mi na si naa thei maw? Thawhnuarh hi Sual asi tiah ruat in a tu tho law thok. Lung awttawm in um hlah. Nizaan cu a liam cang i, Thaizing cu na phan ti lo kho. Nihin (Tuni) hi rian ttha ttuannak ding caah caan tthabik na ngeihmi a si.


CND 2019 (Rogaland, Norway) ah Tuahmi Lai paih ah Champion a hmumi Vaal Sang Bik Hmung he Biaruahnak – Chin Community in Norway\nCND 2019 (Rogaland, Norway) ah Tuahmi Lai paih ah Champion a hmumi Vaal Sang Bik Hmung he Biaruahnak\nMarch 4, 2019 ccn 0 Comments\n*Na konglam tawifiang tein van kan chim ta law?\nSBH: Ka min cu Sang Bik Hmung a si, kum 23 ka si. Ka pa min cu Pu Ni Khar a si i, ka nu min cu Pi Sung Thluai a si. Unau pathum kan si i keimah hi a hniangbik ka si. Ka chuahnak cu Hakha a si i, ka khua cu Phai khua a si. A tulio ka umnak cu Luleå, Sweden ah a si.\n*Na tungsan (height) le na rihzaan (weight) van kan chim ta law?\nSBH: Ka tung hi 5´7´´(172cm) a si i, ka rihzaan hi pounds 211,6 (96kg) a si.\n*A tu na tuah lio mi le hmailei na chunmang?\nSBH: A tulio cu ka um sawh ko, sianginn kai ding (university) ka sawkmi ka hngah lio a si. Kai kai timhmi cu economy(business) lei hi a si.\n*Paih lei ah van kal colh usihlaw. Sweden lei zong ah Paih ah Champion a hmubal an in ti, voi zeizat dah Lai Paih ah hin Champion na hmuh cang?\nSBH: Aw si…Sweden ah hin Lai Paih hi 2017 in kan thawk, kum3 kan tuah cang i mah a kum3 ning te hin keimah nih Champion ka hmuh. A tutan Rogaland, Norway he hin cun Champion voi4 nak ka hmuh a si.\n*Tutan Rogaland, Norway ah tuahmi CND ah hin Lai Paih ruah bak ah maw na rat? Cun Champion hi ka hmuh hrimhrim lai tiah zumhnak na rak ngei maw?\nSBH: Mah Paih ruang zong cun a si pah ko nain Paih pakhat ruang lawng bak ah cun ka rat a si lo, a tu CND nan tuahnak Rogaland ah khan ka U a um i kan i hmuh lo nak zong a sau ngai caah an mah tlawnpah, cun Paih zong cu ka duh pah caah ka rat cu a si. Champion hi ka hmuh lai ti zumhnak ngeihpah in ka rat mi a si ko.\n*Paih hi na cawngbal maw? Zeitik in dah paih bual ah hin na rak chuah hmasa bik?\nSBH: Paih hi mah tipi cun ka cawng loh ka ti ko lai, Lai lei(Hakha) tu ah cun kan hei i pai pah sawh tawn. 2016 Europe civui i Paih an tuah kha a hmasa bik Paih bual ah ka chuah a si.\n*Norway lei le Sweden lei Paih kan tuah dan na hmuh ning?\nSBH: Aw… mah tipi cun ai dang tuk in ka hmu loh. Sweden lei cu mizong kan tlawm i zuamcawh paih zong kan tuah kho ve lo zatlang paih lawng kan tuah khawh ve. Norway lei hi mi nan tam ko nain tutan kha cu Rogaland lawng nan si i zuamcawh zong nan tuah kho ve lo i zatlang paih lawng nan tuah ve i kan tuah dan ai khat ngai ko tiah ka hmuh. Mah belte Norway lei ai pai mi pawl hi an thawng deuh ko rua tiah ka hmuh.\n*Sweden ram in Norway ah rat in Champion na hmuh tikah zeitluk in dah na lungthin a cawlcangh(Feeling) ning van kan chim ta law.\nSBH: Keimah zong Pathian nih a ka dawttuk i kai lawm. Sweden ah cun voi3 tiang Champion ka lak cang tik ah khin, a thar in lakmi si loin lak cia mi a si i ka lungthin zeitin a rak um ti mi zong kha karak theih cia mi a si tik ah Sweden ka lak than kha cu zeiti pi khin a um lo. Norway tu kha cu ka voikhat ratnak zong a si pin ah Norway ah ka voikhat Champion hmuhmi zong a si, cun Rogaland ah voihnih tiang nan Champion a si mi Tha Hlei Cung ka van tei hnu a voi4 nak Champion ka van hmuh kha a sunglawi tuk tiah keimah nih cun ka ruah.\n*Hmailei ah Europe huap in Lai Paih hi tuah kho hna seh law nai pai lai maw, cun Europe Chin Paih Champion zong ka si kho te lai tiah zumhnak na ngei maw?\nSBH: Europe huap in an tuah ah hin cun keimah zong mino ka si pin ah Paih zong a duh mi ka si i caan ka ngeih ko ah cun Paih ve cu ka duh ko. Minung cu mah ti khin cun chim khawh cu a si lo i mu, ka lak hrimhrim lai ti cu kan i Paih hlan cun ka chim kho loh ka ti lai cu ti, na tein Pathian nih a ka um ko ah cun teinak ka hmuh lai ti cu ka zumh ko.\n*Paih bual chuah tikah mi teinak ah hin zeidah a herh bik cem tiah na ruah?\nSBH: Paih bual chuah tik ah a biapi bik tiah ka ruahmi cu lungput(mindset) hi a si. Paih kan chuah hlan i kan lungthin a der, cun tihnak le thinphang in kan um ah cun sungh a fawi te tiah ka ruah, cun Paih zong cu thiam a hau ve hrim nain a biapi bik cu lungput(mindset) hi a si bik ko.\n*Paih kan tuah cia mi chung ah le nai Paih cia mi chungah na siarem lomi a um maw?\nSBH: Mah tipi in siarem lo mi taktak cu a um lo, upa te nih a tha tiah an tuahmi hi a tha ko tiah ka hmuh. A sinain domme(biakhiattu) nih khan a fian lo mi kha amah nih biakhiahnak tuah colh lo in a kam i ventu hna he khan biaruahnak tam deuh ngeih hnu ah biakhiahnak tuah seh law a tha tuk hnga, domme(biakhiattu) lei hi tha deuh in kan tuan/kan tuahpiak kho hna seh law ti ka duh.\n*Lai Paih hi hmailei ah a thancho khawh chinchin nak hnga na lungthlitum/ na saduhthah van kan chim kho law.\nSBH: Si kan Lai Paih hi a tu ah cun a van thangcho cuahmah ramkip zong in van tuah cio a si, minung tlawmnak zong ah van tuah a si cio tik ah kan Lai Paih hi a thangcho chinchin ko lai tiah ka zumh. A ruang cu CND van tiah khin cun Paih kong hi telh lo awk tha lo ah a van i cang, cun kan nau le zong Paih a um ruang ah hin CND zong ah hin an chuak deuh i an mah zong zuam duhnak thinlung an van ngei chinchin. Paih hi ngol lo tein kan tuah peng ko ah cun a thangcho chinchin ko lai tiah ka zumh ko.\n*Kan Chin miphun chung in Paih ah na uar bik mi kan chim ta law. Cun na uar bik nak a ruang?\nSBH: Kan Lai Paih ah cun Rung Lian Ceu hi ka uar bik, a ruang cu kan Lai pa ah cun thazaang lei zong in Paih thiam lei zong in pa zabak a si ka ti. Cun Rung Lian Ceu nih hin kan Lai Paih zong hi a thancho ter bik rua tiah ka ruah.\n*Biaralkah piin nungak pawl nih theih an duh ngai mi, hnakruh ai hmuh cang rua an in ti?\nSBH: Aeeeee hehehe aw si a tulio te cu relationship in ka um lio a si ko.\n*Thazaang an petu le mipi sin ah lunglawmhnak le biacah na duh mi?\nSBH: Mipi thazaang peknak thawng in kan i Paih zong tha a tho chin i Paih duhnak zong kan ngeih chinchin pin ah Paih zong a nuamh ter ka ti. Mipi thazaang petu cung zong ah lunglawmhnak tampi ka ngei. Cun hmailei zong ah kan nau le a tu ah ai Pai kho rih lo mi hna zong kha Paih khawh i zuam ve hna seh law, kan mah mino nih hin kan Lai Paih hi thancho ter chinchin hna usih ti biacah ka duh.\n*Lungsau tein le caan pek in biaruahnak na kan pek caah na cung ah kan i lawm tuk. Hmailei sianginn kai nai timhmi le na saduhthah zong a tlinnak lai thlacamnak zong in kan rak in bawmh ve lai. Good Luck…\nSBH: Keizong nan caan tetlak ah biahalnak hna nan van ka tuah i kai lawm tuk ve.\n#Norway lai paih #Sang Bik Hmung\nPrevious Previous post: Norway Chinmi Caah Hmailei ka Saduhthah\nNext Next post: Norway Chinmi Caah Hmailei ka Saduhthah/chunmang


Khin Mar Myint Nih Hrokhrol In Taza A Cuai Ruangah Thong A Tlami Aung Naing Htun A Nu Harsa Ngaiin A Um, Ihzaunak Hmun A Ngei Tilo - THANGLAWI\nKhin Mar Myint Nih Hrokhrol In Taza A Cuai Ruangah Thong A Tlami Aung Naing Htun A Nu Harsa Ngaiin A Um, Ihzaunak Hmun A Ngei Tilo\nJuly 22, 2018 July 22, 2018 Lyly Par 0 Comments Myanmar\nDaw San San Win te nufa hi a hlan ahcun mi inn hlan te in khua a sa mi an si ve ko nain a tu cu a fapa lahkhah a ei tilo ruang le thong a tlak ruangah inn man a pe kho tilo i hringtu a nu cu innpa kip sinah a riak tawn tiah theih asi. Mi cheukhat nih biahalnak tuah dingin an va kal hnawh ahhin inn a ngeih tilo caah mi inn a rak riahnak ah bia an va hal. Daw San San Win chim ningah nufa hna hi an pa nih tuan ah a rak liam tak cang hna. A fapa Mg Aung Naing Htun hi nikhat kyats5000 le kyats 6000 hrawng in mirum pakhat sinah kum 14 leng rian a ttuan cang mi asi. A nu hi mi thil suk in pawcawm nak cu a kawl ve tawn caah an nufa in inn pakhat te an rak i hlan i cuticun nuam tein khua an rak sa.\nA tu a fapa a um tilo ruang le tangka lut an ngeih tilo ruangah a remnak poah ah riah le vaih in a umnak kong kha Daw San San Win nihcun mitthli he a chim. A fapa Mg Aung Naing Htun cu lemcang Thiha Tin Soe nih a ka tlaihhrem a titu Khin Mar Myint nih tlaihhrem sualpuh in taza a cuai ruangah thong a tla. Hi thil hi zeitin ka tlangtlak lai ti ka thei velo tiah Daw San San Win nihcun a chim. A fapa a boss te zong hnahnawh a pek duh hnalo caah an sin a kallo nak kong zong kha a rak chim chih. Thong chung i a fapa a va ton poah ahhin a fapa nihcun “kanu hi thil hi ka tuah baklo” tiah mitthli he a chimh lengmang nain a nu nihcun lungtthalo le ngaihchiat mitthli tlak dah tilo a tuah piak khawh mi zeihmanh a um lo. Daw San San Win nih bochan ding tiah hi a fapa pakhat te lawng hi a ngeih. Tangka an ngeih lo ruangah a fapa nihcun thong chung ah mikip an rian a ttuan piak tawn hna.\nHi pa hi biacaihzung ah voi 10 lengkai chuahpi asi cang nain cu vialte chungah a rianttuannak mirum pa nihcun a rak telpi bal hna lo. Palik sin Khin Mar Myint nih report a rak tuah hna hlan ahhin a fapa rian a ttuannak a boss pa nih Khin Mar Myint cu kyats 2500000 a rak pek cang. Kyats ting zakhat an hal tthan hna i an pek khawh hnalo ruangah report a rak tuah hna hi a si. A voikhatnak Aung Naing Htun palik zung an chuah pi lio ahhin Khin Mar Myint, puaisa Daw Ngyo, adang pa 1 le nu 3 an zapi minung 6 nih minung pakhat kyats 500000 cio nan kan pek ahcun taza kan cuainak kan dorh deuh lai tiah an rak ti hna nain pek awk an rak ngei ti hna lo. Hi kong hi Aung Naing Htun rian a ttuannak a boss pa zong nih interview pakhat ah a rak chim bal cang.\nBiahalnak an tuah lio Aung Naing Htun a nu a rak riahnak inn ngeitu hna zong nih “Tlaihhrem an puh ni CCTV nih a tlaihmi Video cu ttha tein ka zoh ve i tlaihhremnak dawh dang pakhat hmanh ka hmu baklo. Tlangval pa cu kudawng chungah a lut. Tlawmpal ah nih buin an pahnih in an rak chuak tti ko. Cun hi nu a mui kan hmuh bak hin Bago zongah hrawkhrol in hibantuk a rak tuah cang mi kha kan hun theih tthan. Asinain cu kongkau ah tazacuai nak ding ca a bawmtu hna sakhan hmu pa nih zeihmanh ka thei lo a ti i kan khuaruah a har tuk” tiah a chim ve.\nHi thil kongah Pohmah 376 mi tlaihhrem sualpuh nak in tazacuai a tong mi le Bago thong inn i a ummi Aung Naing Htun cu a palhlo nak kong hi mi zapi theih asi cang. Taza a cuai tu le puaisa nu hna zong hibantuk firkhut ruangah tlaih an ton cang cu kawlram mipi theih a si fawn. Asinain sualnak a ngeilo buin thonginn chung ummi Aung Naing Htun bel cu luatnak pek a si lai maw timi theih khawh asi rihlo.\nRef: Bago Online News\nNote:Do not copy.\n← Changreu Cawk A Kalmi Tleirawl Ngakchia Nu Pathum An Tlau Beh\nNupi Tthi Tlangval Pa A Ratlo Caah Monu Nih Mitthli He An Puai Rami Mipi A Chawnhbiak Hna →\nJuly 15, 2018 Lyly Par 0


Breaking:Trump sualnak’Pakhat hman an hmuh kho tilo’Pathian nih a diarpi cang. – Lai Lungrawn Post\nBreaking:Trump sualnak’Pakhat hman an hmuh kho tilo’Pathian nih a diarpi cang.\nJanuary 27, 2021 January 27, 2021 admin Theihtlei\nTrump Sual Phawtnak Cu Hlawhtlin a si lo.Republican Senate 50 lakah 45 nih Trump sualphawtnak cu kalpi an duh lo. Pa 5 nih an duh. Trump sualphawt thlaknak cu D le R fonh in 67 an herh cu lioah 55 long an si tinak a si.Joseph Thawng Z Ting\nRelchap duh mi hna caah:Joe Biden’A nikhatnakah Thil a tuahmi cu USA mipi 68% nih a lung a tling tilo. 32% long nih a tuahmi a tha an ti ve.Trump duhtu cu 67% an si I, Joe duhtu cu 33% an si tiah Fox nih a chim.A nikhatnak I plan a ngeihmi cu min thutnak a ngeih cang. Mitch McConnell nih lampial in a kan kalpi a ti cawlh. Nancy Pelosi nih Trump impeachment sual phawtnak cu kalpi rih a duh. Trump a kiarthan lai hi a si kho bak lomi a si ati. A tihnak cu a chim, hi hna chungkhar hi kan khamkhawh hna lo a si ah cun USA president a peh khomi an si dih a ti.\nJoe Biden cu thongthlak dingin a sual ankawl cawlh. A fapa Hunter Biden nih Ukraine I phaisa a laknak cu a tamtuk to a si cang tehte tha taktak an hmuh cang. Joe Biden caah cun tilipi chungah tlak he ai lo ko cang.\nVote fiar an tuahnak tete Science pawl nih fiang taktak in an chim cang.Arizona state I Supervisor nih vote lih tuahnak cu American news sinah a chim than cang.\nTaluk tutan ithimnak ah ai relnak cu Fehter a si rih cang.Fox nih ah Ted Cruz nih hi thil vialte hi kan ngol lailo a fiang dih te ko lai a ti. Fox news nih Trump a kiarthan lai thil ai fiang dih tikah a ti ve.\nJoe Biden caah cun Mang chia taktak a si cang. J.trump nih caan raulo te ah thildik nan hmuh lai a vun ti.Min theihlomi hna groups nih a hohmanh thildik an chim duhlo a si kha. Thil khuaruahhar nan hmuh ca cucu caan raulo te ah kan vun phuan lai tiah, beforeitnews ah an vun that than.\nKa Facebook page ah follow le like na tuah ah cun thawngpang that tete ka tialmi na hmuh zungzal lai. J.TZT page ah.\nTrump:Tazacuai hram an thawk taktak cang hi’A poi ko cang.\nLaiholh:Nu le nih hlonh mi’Hngakchia 1660 cawmtu Pastor pa konglam video.\nBreaking News:KIA nih kawl ralkap Helicopter pa2 An kah a mawng tu zong a thi i.


Min Dat CDF Nih An Thah Mi Hna Ralkap Cu,Kan Thah Mi An Si Ko Tiah Pawm Nak An Ngei Cang.An Rak Tam Ngai Ngai. – Chintanbo\nMay 14, 2021 admin CHINNEWS 0\nNi hin May 14 tuni zinglei suimilam 10am hrawnghrang ah khan Kyauthu khua in Mindatkhua lei ah a rak rami ralkap mawtaw 6 hna cu lampi ah Mindat-CDF hna nih an kah ciammam hna cu tam tuk an thi tiah theih a si.\nHi an ni kah nak ah hin,An thih lawng hmanh si rihloin an mawtaw 6 le an meithal kah nak seh thilri hna zong an lak piak rih hna. Cun athahmi hna rual cu a pon in an pon ko hna ti asi. Zeizat an si ti taktak cu afiangin an langhter lo nain mawtaw 6 hmanh in an rat mi cu an tam taktak ti aa fiang ko.\nAn mawtaw hna zong ciam dih lak in mei in an khangh piak hna. A hmasa deuh ah khan cu khat taktak mawtaw 6 bak in an ra nain atu ahcun an mawtaw he an minung he an ciam dih titluk asi.\nHi bantuk tiang in mipi a kilveng tu CDF-Mindat hna nih ralhrang an thah khawh hna hi lamwh pi awk an tlak taktak. A cheu titluk cu an zam manh ve ti a si. Hnriamnam ngan in nizan ah an kah hna caah CDF lei in minung pakhat anunnak aliam ve. Cun tuni zongah khan pakhat athi ve tthan tiah theih a si.\nCNF/A Lo Hin Cun Ho Hmanh Kan Um Kho Lo E,A Tu Ah Min Dat Kan Unau Hna Nih CNF/A Hna Le Matu Pi Hna Cu An Hlan Ngai Ve Cang Hna.


“Ral” ngeih nih thanchonak achuah ter.. – Hakha Cherry\nRal” ngeih nih thanchonak achuah ter..Kha hlan deuh lio ah hin, khualtlawngpa pakhat hi Indonisia ram rilinih akulh mi(Island)Borneo ram a vaphan. Cu ka ah cun miphun fatete pahnik an um. Miphun(tribe)pakhat cu raldo aduh tak mi ansi i Tikulh ram lai ah an um .\nAn pawngkam khua vialte an va luh hnawh tawnhna i an satil ,an tirawl an ngeihchiat vial te an va chuh hna an va thah tawn hna.Raldo a duh taktak mi miphun an si.Cu tikulh ram sirlei rilikam (Coastal land) ah miphun (tribe)pakhat an um ve.Cu miphun hna cu raldo a duh baklomi an si.Za lawng tak in mah um te in a um sawk sawk mi an si.\nKhualtlawng pa nih cun,Cu miphun pahnik hna an khuasak ning a vazoh hna tikah thilpakhat a va hmuh.Raldo hmang mi khua mi cu,an feldeuh.An insak mi a fek deuh alian deuh.Rian an tuan deuh.An i ralring deuh.Rawl an i chiah mi atam deuh.An i thianhhlimh deuh.Nawl an ngai deuh.An lung a fimdeuh.Pakhat le Pakhat an i daw deuh.\nRaldo a duh bak lo mi khua hna cu.An daithlang deuh.An tha athudeuh.An in sak mi afadeuh,a chia deuh.An lung ai rual loh.Nawl an ngai loh.An duhcarei cio in annung.An i filhhnawmh deuh.An molh deuh. Ralrin nak an ngei loh.Hnangam nih hruhnak achuah ter tawn i tihphan nak nih fimnak achuah ter hi a va hmuh.\nKan thlarau kongah ”Sehtan” kan ralpa nih ni chiar hrawk a kan timh hi kan i theih mi nih nunfel nak le nun sullam a kan pek bang in,kan pumsa nun nak kong ah thah a kan duh mi ral,hrawk a kan duh mi ral hna nih hin kan nun a kan biatakter i kan nun sullam a ngeiter tawn, hmawmang lo i kan nunnak chung in akan thangh tawn.\nTu lio Kan miphun kongah, Paletwah(Khumi) kan unaupawl cu AA ral nih an thangh cang hna..Atu kan Chin mi vialte (Kawl)Ralhrang nih akan thangh cang.Hi thil hna nih hin kan nun a kan biatak ter chin chin cang lai..Ral ruang i kan thihlo zongah mawtaw cycle hna nih a kan thah ko,Zu hna nih a kan thah ko,mah le mah zong kan i that ko, thingkung cung hna in kan tla ko.Tulio vawlei cung ah hin Ral kut nak in Rawl kut(eituk(thau) ruang ah)a thi mi an tam cem. Cu nak cun raldo ruang i miphun humhak nak in thih hi a sunglawi deuh.”Van va hmanh a zuan bu in a thi” ti asi.\nVawlei cungah ral tamcem angei mi ”Israel ” mi hna hi an ral ngeih mi nih vawlei cungah mifim khuaruat kho cem ,mi rum cem, thil ti kho cem ah a chuahter hna bang,Kan Nih Chin mi zong asi ve cang lai..Kan lung ai rual deuh cang lai.Khua kan ruat deuh cang lai.Kan i ralring deuh cang lai. Ram le miphun kan daw deuh lai.\nKan ral atha deuh cang lai.Sullam ngei deuh in kan thi cang lai.Nichiar kan nunnak ah ”ral” kan ngei peng cio ko,cu ral kan ngeih mi cu kan theih le theih lo tu asi deu.MZB by- Chin Gypsy\nMAH/SAC ralhrang zong hi Buu pakhat nih an tei lai lo.


CNA Nusaltha Aa Dawt Bia Nih Ka Thinlung A Kuai Ter Dih - Chin Eleven News\nCNA ralkap a tuanmi nu (Leng Aa Dawt ) bia ngaih ahcun ngaih a chia ngaingai. Kapa CNA ah ka kal ve lai ka ti i kapa nih na tta a kal cang nangcu um ko tiah a ka ti. Nu a si caah a celh lai lo tiah maw na ka ruah ka kal ve ko lai tiah ka ti i ka thawh.\nCNA Camp cu ka va phan i Ralbawizik Pu Solomon nih nang cu Aa Dawt Nurse pawl na bawmh hna lai tiah a ka ti i, ka duh lo um sawhsawh ding in ka ra lo. Dai tein um duh ning law ka um kho tuk ko tiah ka leh. A caan a phak ah cun ral zong va tuk ve le kahdohnak kal ka duh tiah a chim.\nPa tuah mi mi tampi kan tuah khawh ve pa a tam u nak in Training a thiam deuh mi nu kan tamtuk keimah nih hin minung 100 leng hmunthum ah training ka pek hna i nu an si caah timi an tuah khawh lai lo tiah an ruah mi kan tuah khawh mi a tam tuk.\nTraining ka tuah pah ah mizaw sii thlaih ding an um ral ra ta law tiah an ka auh i ka va thlaih hna, trainging ka tuah than, ka re cu a thei bak nain, a tu ahcun kha harnak kha a chim ding hmanh ah ka ruat lo tiah a chim.\nA tucu CNA Camp i um loin hmun kip a herhnak poh ah training pek in a kal cuahmah. Lainu i mah bantuk nusal tha an chuah hi khuaruah har lei a si. Raltuknak hmun i raltuk a duh bakmi nusal tha pakhat a si. A nu le apa bia a cah mi hna cu minung hi kan thi lai, miphun le ram caah kan thih cu i lawm ko uh tiah a cah hna hnu in Camp victoria a phan mi a si. Pahmun MhVideo… zongin zoh khawh a si….https://www.facebook.com/miphundawtu123/videos/4622023994483746


CNLD candidate pakhat khat nih Chinram cozah kan ser lai a ti ahcun zumh ding a si lo, lihbia a chimmi a si – Chin World News Evening\nChin party cozah an ser khawhnak lam a um bak lo. Chin State Hluttaw ah MP hmun 24 a um, cozah ser khawh ding ah MP 13 a herh. Ralkap nih 6 an lak cia. I cuh ding 18 a tang. Paletwa hmun 2 khi an i cuh kho lai maw a fiang lo.\nCNLD candidate pakhat khat nih Chinram cozah kan ser lai a ti ahcun zumh ding a si lo, lihbia a chimmi a si. Cozah an ser khawh lai lo nain MP an tlin ve ahcun mipi caah a tha ngai ve ko, Hluttaw chung in cozah an au hnawh khawh lai. Cucu democracy ram ah a herh ngaimi zong a si.


R.I.P: Nungak Lalnunfel Kum 20 Mi Cu Ti Ah A Paam - Khuaruah Har News\nKan vawleicung thanwgapang ngai hi aw nikhat hnu nikhat in thawngpang tha theih awk le hmuh awk an um kho ti lo. Covid-19 zawtnak i kan luat khawhnak ding ah tiin innchung ah kan ni erhkanh lio caan hna i thihnak vun tawn ko cu apawi ti hlei khin chim awk a um ti lo.\nMay 18.5.2020: Tuni ah pu Lalrindika, Section II um mi fanu nungak Lalnunfeli kum 20 cu tuni suimilam 5:00pm ah khan ti ah apaam tiah theih asi. Nungak Lalnunfeli ruak cu tuzan zan anvarpi hnu ah thaizing suimilam 10:am ah khatla thlanmual, NCC ah a ruak vui a si lai tiah theih asi.\nNungak Lalnunfeli hi Govt. Aizawl Collage ah B.A (English core) cawng lio mi asi. Zeiruang ko ah hme muidawh le cathiam paoh hi ruahlopi ah an thih lengmang ngha ti hna khi ruah awk ngai asi. Hi bantuk mifel le muidawh hna achan siling lio bak i nunnak vun liam ruangmang ko cu a pam taktak khi a si.\nTulio cu kan theih dih cio bangin Covid-19 zawtnak ruang ah nungak Lalnunfeli ruak tthutpi nak ah akal ding minung hna cu YMA hruaitu le an chungkhat kal lo awk a ttha bak lo mi lawng lawng kal a si lai tiah theih asi. Chungkhat sahlawh cingla rualchan hna hmanh nih tthutpi khawh zawng a si ti lo apawi taktak khi a si.\nCovid-19 zawtnak um lio a si caah ruak thutpi nak inn ah kal dingmi poah nih mask i vuah dih ding a si lai tiah theih a si. Covid-19 zawtnak lak in kan luat kho ngha maw tiah lungrethei i um lio ah hi bantuk thihnak thanwgpang vun theih ko cu a pawi taktak khi a si. Thihnak kan timi hi cu mizei hmanh nih hrial khawh arak si lo. Hawi dawt coronavirus lak in cun kan luat zong a si kho men hmanh sehlaw zeitik caan poah ah kan nunnak a liam kho ti kha philh hrim hrim hlah.\nCaan ttha kan ngeih lio teah hin chungkhar, khrihfabu, innpa chakthlang i dawt ko hna u sih. Hmai lei ah ka tuahte lai ti hna hlah u sih caan ttha nih akan liam tak sual lai. Kan thih hnu te hna i kan dawt tuk kan ti mi nile caan kan phanh sual nak ngha lo caan ttha kan ngeihmi te hi hman zia thiam kho hna u sih. Covid-19 zawtnak ruangah dawtmi fanu, fapa le nih thihtak zawngah ruak tthutpitu hmanh ngeih khawh a si ti lo.\n← Model Thinzar Wint Kyaw Nih Pasal/ Va Ngeih Ding Ah A Duhmi Phun A Chim Phuan Mi Hi A Mak Bak Ko\nZangfak Ngai An Si: A Pasal/ Va Nih Nupi Dang A Ngeih Ruang Tthawldawi A Tawngmi Nufa Rual (+Video) →\nStay at home hi Thin Zar Wint Kyaw caah ahar bik ko rua


Thawngthanhnak: July 30 Pumh caanhmannak le kan thawng ~ Chin Mission Church\nDam in nan um cio lai tiah ruahchannak ka ngei. Tuzarh kan caanhmannak kan run kuat ṭhan.\n– Kan Treasurer hlun Pu Joel Za Lian Sang zong kan sin ah damte in a phan cang.\n–\tJuly 30 ni khi Grace Myanmar Christian Fellowship he pulpit thlennak a ngei ding kha an tlam a tlin deuh lo ca ah a hnu ah tuaktan ṭhan ding a si.\n–\tVal Roland Van Lian Thawng le Leng Eden Thar te kutsih ṭhitum thlacamnak zong zapi telpinak le thlacampinak thawng tlam a tling. Zapi cung ah kan i lawm hringhran.\n– Kumcheu General Meeting cu July 23 ni ah tlamtling in aa lim i zapi cung ah kan i lawm. Pathian nih CMC ṭhanter chin hram seh.\n–\tPi Esther Tun le Leng Hnem Za Nuam te siizung um veh can ah a tlawm bik won 10,000 cio kan asst. treasurer Pu Duh Tling Ceu sin ah nan rak pek naklai kan in sawm hna. Damnak tlamtling an hmuh nakhnga thlacam rih usi.\n–\tCampaign cawnpiaktu kan sin ah damte in a phanh khawh nakhnga\n– Hla ngaih awk: Susanna Min – ရွင္ျခင္းအသက္ [ https://youtu.be/2B-diO46nhs ]\n– Bible caang thim: Nangmah ah himnak a hmumi cu an i lawm lai i lawmhnak in hla an sa zungzal lai. Nangmah an dawmi cu na huhphenh hna, nangmah thawngin lawmhnak taktak an hmu. [Salm 5:11]


Ralrinpeknak le theihternak : Pi Ni Zii@Saa Doi hi Hakha khuapi ah i chawh in Laithil le a dangdang tibantuk a zuar tawn mi a si – Onlinenungak\nRalrinpeknak le theihternak : Pi Ni Zii@Saa Doi hi Hakha khuapi ah i chawh in Laithil le a dangdang tibantuk a zuar tawn mi a si\nRalrinpeknak le theihternak\nPi Ni Zii@Saa Doi hi Hakha khuapi ah i chawh in Laithil le a dangdang tibantuk a zuar tawn mi a si. Thil a zuar pah in mi inn purhdah le thillaak a hman ca ah, rak i ralring cio u!\n2020 November 24, Chin Oo Sii Sang inn pakhat ah chungkhar an um lo karlak ah a lut i, an thingkuang a bauh, Lai puan le Laihni a lak ca ah, Sangmi nih kan tlaih. Cucaah, nan sang le nan inn cio a rat tik ah rak i ralring cio hram u.\nCun, a bik in Chin Oo Sii sang chung ah fir hi atuletu a um lengmang ca ah atu bantuk in theihternak le ralrin peknak hi kan tuah mi a si. Sang chung mi hna zong, inn hrenh loin kaltak lo ding le lenvah caan ah inn tha tein hrenh cio u, tiah Chin Oo Sii Mino nih kan in theihter hna.\nAtu bantuk in kan vun langhter hi, a voi a tlawm ti lo. Pi Ni Zii hi a hlan zong ah thil a rak fir i, thong tiang a rak tla bal cang mi a si. Tutan zong ah thong thlak ding kan ti ko nain chungkhar lei nih mizapi sin tu ah ralrinpeknak le theihternak tu in kan tuahpiak ko u an ti ca ah, atu bantuk in kan langhter hi a si.\nChin Oo Sii Mino, Hakha\nBiakilh: Hihi The Hakha Times dirhmun a si lo. Chin Oo Sii Mino Bu dirhmun a si. Hakha Times Daily Newspaper


REL KA DUH Africa Holh Albania Holh Amharic Holh Arab Holh Armenia Holh Armenia Holh (Nitlaklei) Azerbaijan Holh Azerbaijan Holh (Cyrillic Cafang Hmanmi) Bashkir Holh Basque Holh Bassa Holh (Cameroon) Batak (Toba) Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chavacano Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chol Holh Cibemba Holh Cinyanja Holh Colombia Kut Holh Croatia Holh Czech Holh Denmark Holh Dutch Holh Efik Holh Estonia Holh Ewe Holh Faeroese Holh Fante Fiji Holh Finland Holh Fon Holh France Holh Ga Holh Galician Georgia Holh Germany Holh Grik Holh Guarani Holh Gun Holh Haiti Creole Holh Hausa Holh Hebru Holh Hiligaynon Holh Hindi Holh Hungary Holh Iban Holh Igbo Holh Iloko Holh Indonesia Holh Isoko Holh Italy Holh Japan Holh Javanese Kabiye Holh Kabyle Holh Kachin Holh Kayin Holh (Sgaw) Kazakh Holh Kazakh Holh (Arabic) Kimbundu Holh Kinyarwanda Holh Kirghiz Holh Kirundi Holh Korea Holh Lingala Holh Lithuania Holh Madagascar Holh Malayalam Holh Malaysia Holh Malta Holh Mam Holh Masidonia Holh Mauritius Creole Holh Mazatec Holh (Huautla) Mingrelian Mirang Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Huasteca) Nepal Holh Ngabere Holh Nias Holh Norway Holh Nzema Holh Oromo Holh Pangasinan Holh Papiamento Holh (Curaçao) Persia Holh Poland Holh Portugal Holh Portugal Holh (Portugal) Punjabi Holh Quechua Holh (Cuzco) Rarotongan Holh Romania Holh Russia Holh Russia Kut Holh Sepedi Holh Serbia Holh Serbia Holh (Roman Cafang Hmanmi) Shona Holh Sinhala Holh Slovakia Holh Slovenia Holh Solomon Islands Pidgin Holh Spain Holh Spain Kut Holh Sunda Swahili Holh Sweden Holh Tagalog Holh Tahiti Holh Tajiki Holh Tankarana Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tojolabal Holh Tonga Holh Totonac Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Urdu Holh Uzbek (Roman) Uzbek Holh Valencian Venda Holh Vezo Holh Vietnam Holh Wales Holh Xhosa Holh Yoruba Holh Zapotec Holh (Isthmus) Zapotec Holh (Lachiguiri) Zulu Holh\nPathian zong nih a duh i kan ca zongah a ṭhahnem hngami biakhiahnak tuah khawh awkah Baibal ah aa telmi phunglam le nawlbia hna nih a kan bawmh tiah Jehovah Tehte Hna nih an zumh. (Isaiah 48:17, 18) Mah phunglam le nawlbia hna kha kanmah nih kan chuahmi a si lo. Asinain Baibal phunglam ningin kan nung. Nungak tlangval i chingnak kong he aa tlaimi Baibal phunglam hna kha zoh hna u sih. *\nṬhitumnak cu zungzal a fekmi ṭemtu hri pakhat a si. (Matthai 19:6) Jehovah Tehte Hna nih nungak tlangval i chingnak kha biapi tuk ah an chiah. Zeicahtiah nungak tlangval i chingnak cu ṭhitumnak caah kehlan hramthawk a si caah a si.\nṬhitum dingin kum a tling cangmi hna lawng nih an i ching awk a si. Annih cu ‘duhnak a ṭhawn bik caan zong a luan cang,’ phun dangin cun nupa si duhnak a ṭhawn bik caan a luan cangmi an si.—1 Korin 7:36, NW.\nAa chingmi hna cu ṭhitum awkah a luatmi an si lai. Cheukhat cu phungning tein aa ṭhenmi an si hmanhah Pathian mithmuh ah nupi, va ngeih ṭhan awkah a luatmi an si lo. Zeicahtiah i ṭhen khawhnak a ruang pakhat lawng a um. Mah cu zuanzamnak a si tiah Baibal nih a ti.—Matthai 19:9.\nNupi, va ngeih a duhmi Khrihfa hna cu zumtu khat lawng kha an i thim awk a si tiah Baibal nih a ti. (1 Korin 7:39) Mah nawlpeknak ah aa telmi Khrihfa ṭhitumnak timi cu kan zumhnak hna a upattu kha a chim duhmi si loin zumhmi le cohlanmi aa khatmi tipil a ing cangmi Jehovah Tehte pakhat kha a chim duhmi a si. (2 Korin 6:14) Zumhnak aa khatmi lawng ṭhitvat awkah a salle kha Pathian nih a zungzal in a chimh hna. (Genesis 24:3; Malakhi 2:11) Mah nawlpeknak cu aa tlakmi a si ti kha tuchan i mifim pawl zong nih an cohlan. *\nFale nih nulepa bia an ngaih awk a si. (Phungthlukbia 1:8; Kolose 3:20) Mah nawlpeknak ah nulepa kuttang ah a ummi fale hna cu nungak tlangval i chingnak kong he aa tlaiin nulepa i an duhnak zulh zong aa tel. Fale pakhatkhat cu kum zeizat lawngah i ching ding, zeibantuk dah tuah a ngah tibantuk zong aa tel.\nJehovah Tehte Hna nih i ching awk a si le si lo, aho he dah i ching ding timi kha Baibal lamhruainak cungah i hngat in anmah tein biakhiahnak an tuah. Mah cu mah Baibal phunglam he zong aa tlak: “Kanmah le kan thil cio cu kanmah te nih kan i phorh awk a si.” (Galati 6:5) Asinain nungak tlangval i chingnak kong he aa pehtlaih ahcun Jehovah Tehte Hna cu an caah ṭhatnak a duhpiaktu nutling patling a simi Khrihfa hna sinah ruahnak an hal hna.—Phungthlukbia 1:5.\nNungak tlangval an i ching tikah an tuah tawnmi tuahsernak hna cu sualnak ngan an si. Tahchunhnak ah, nupa sualnak kha hrial dingin Baibal nih nawl a kan pek. Mah nawlpeknak ah aa ṭhium lomi pahnih nih nupa sualnak an tuahmi lawng si loin midang i an chiaṭha kha nupa sual duhnak he tawnghthamnak, kaa le tol in nupa sualnak tuahnak tibantuk a thiang lomi tuahsernak hna aa tel. (1 Korin 6:9-11) Nupa sualnak tiang a phan lo nain i ṭhitum hlanah nupa sual duhnak lungthin a thawhtermi tuahsernak hna zong Pathian nih a fihmi “a thurhnawmmi” tuahsernak an si. (Galati 5:19-21) Nupa sualnak kong aa tlak loin i ruahceihnak zong “holh thurhnawm” a si i mah kha Baibal nih sual a phawt.—Kolose 3:8.\nMinung lungthin cu hlen a hmang. (Jeremiah 17:9) Mi pakhat cu a palh tiah a theih komi thil hmanh kha a lung duhnak zul in a tuah sual khawh. Aa chingmi hna nih a ṭhalomi thil an tuah sual nakhnga lo an pahnih lawng a dang tein um tibantuk leemsoinak a chuahter khomi thil sining hna kha an hrial awk a si. Aa chingmi hna cu mi hmuhnak ah zapi he i hawikomhnak, aa tlakmi hawi pakhat i sawmnak thawngin a cang lo dingmi thil a can sual nakhnga lo a hlankan in i kilven khawh a si. (Phungthlukbia 28:26) Innchung hawi aa kawlmi nupi, va a ngei lomi Khrihfa hna zong nih internet in i ching ṭih a nunzia kha hngalh a herh. A hleiin internet in mising pakhat he i duh sual tikah ṭih a nung khun.—Salm 26:4.\n^ cat. 2 Nunphung cheukhat ah i chingnak phunglam a um nain nunphung cheukhat ah cun a um lo. I ching a herh, nupi ṭhit, va ngeih awkah nan i ching hrimhrim lai tiah Baibal nih a kan cawnpiak lo.\n^ cat. 6 Tahchunhnak ah, Marriage & Family Review timi journal i capar pakhat ah hitin aa ṭial: “An i umnak a sau cangmi nuva (an i umnak 25-50 leng) hna kha an hlathlai hna tikah an i ṭhitumnak a feh nakhnga a biapi bikmi cu biaknaklei zumhnak, biaknaklei cohlanmi le biaknaklei i zuamnak ah i khah a si kha an hmuh.”—Volume 38, issue 1, page 88 (2005).\nNungak tlangval i chingnak timi cu zeidah a si?\nNungak tlangval i chingnak ah aa duhmi hna nih pakhat le pakhat an i zohkhenhmi le an i duh an langhtermi zeibantuk an tuahsernak paoh aa tel. A phu ningin siseh, pahnih lawngin siseh, langhngan in siseh, a thlithup in siseh, minung theng in siseh, phone in siseh, message in siseh i ching khawh a si. Jehovah Tehte Hna nih i chingnak kha a nuamhnak men in ruat loin nupi, va ngeih ding caah a biapimi kehlan hramthawk in an ruah.\nI Chingnak & I Helhnak Ṭhitumnak & Chungkhar Atu le Atu an Halmi Biahalnak\nShare Share Jehovah Tehte Hna Nih Nungak Tlangval I Chingnak Kong He Aa Tlaiin Phunglam An Chuahmi A Um Maw?


Mie pathawng Amos: ‘Rual Thang tei ta hrim ka duh, zapi theih in ka singkhaw’ | Salai Lungthli Tum\nMie pathawng Amos: ‘Rual Thang tei ta hrim ka duh, zapi theih in ka singkhaw’\nPosted on April 13, 2019 by Salai Lungthli Tum in CHIN // 0 Comments\nMie peng in paih thiam le pathawng bik tiah an ruahmi Amos nih US in a rak tlungmi Rual Thang Lian a singkhaw, tei ta hrim ka duh a ti.\nAmos nih,”Nai Hakha tuahmi Chin Miphun Ni paih ah Rual Thang he kan i pai i vanchiat ah ka cawi ka tinak ah ka ke a rawk sual, ka ngamh tuk nain ka ke a tha ti lo caah ka tei manh lo. April 27 ah CPC nih tuahmi paih ah paih than ka duh ko. Amah tei ta hrim ka duh,” tiah Amos nih a chim.\nPaih thawng Amos hi voi 7 bual a kir cangmi a si. Hakha Khuathar pathawng bik an timi Mang Hnin Thang, Hniang Hmung le Tawk Hre zong a tei bal hna. Rual Thang Lian he cun kan hnu Chin Miphun Ni ah an i pai i an i tei hlan ah Amos a ke ai ilh caah a pai kho ti lo.\nAmos nih Rual Thang he i paih a duhnak kong cu Facebook ah a tial hmasa, cu hnu ah CPC riantuantu nih Amos kan ton i lungtak tein Rual Thang paih a duhnak kong cu a chim hi a si.\nKum 34 ka si cang i hmaikum lei cu ka pai kho ti lem lai lo, Rual Thang zong US ummi a si caah kan i ton khawhnak ding lam a tlawm ngai, tutan CPC paih hi amah he i ton ding caan tha bik a si, heavyweight singkhaw ah mee zuh hau loin amah he kan paihter ko u tiah Amos nih a chim.\nRual Thang hi Hniarlawn pathawng bik Tuan Ceu le Senthang pathawng bik Chinland Champion Van Bawi Hmun zong a tei balmi a si. Tial Cung Thang a tengh khomi cu amah Rual Thang le Runglianceu lawng an si rih. Tulio Hakha um Khuathar fa lakah pathawng bik tiah an ruahmi a si.\nRual Thang Lian cu April 29 ah a umnak USA lei kir ai tim. Amos he i paih ding a cohlan ahcun mee zuh loin heavyweight singkhaw paih ah anmah pahnih an i tong hmasa te lai.


Nungak Virgin a kawltu Nungak Pahnih le Pa pakhat an tlaih hna – Virgin an kawlnak a ruang – Kawlram um mi pawl i ralrin taktak uh – FIAKFAIROCK\nNungak Virgin a kawltu Nungak Pahnih le Pa pakhat an tlaih hna – Virgin an kawlnak a ruang – Kawlram um mi pawl i ralrin taktak uh\nNungak tleirawl tete an kawl hna ti zong ah kan palh loh i nungak virgin pawl an kawl kan ti zong ah kan palh lo thiamthiam, ai khat. Zeiruang ah dah nungak virgin hi an kawl ti cu biahalnak pakhat nak bik a si. Nungak virgin a duh mi pawl le a caw duh mi pawl nih phaisa tampi in cawk an duh hna caah hi hna pathum nih hin a virgin mi nu pawl cu an kawl nak a si. An hmuh hna i an ton khawh hna ah cun phaisa tampi an hlawh lai caah a si.\nNovember 10, suimilam 2 hrawng, Mandalay Region, Phyphyidagun Township, Chanmyathaza Block, Bus station pawng i Hotel hmai ah chinese pa pawl caah tiin nungak virgin pawl a kawltu hna pahnih Pyih Phyu Aung le Mah Tan sin timi hna cu an tlaih hna.\nHi hna pahnih an tlaih hna hnu ah an ttuanpi mi an hawi pakhat Mah Suh Su Win cu an tlaih khawh than. Hi hna pathum nih hin nungak no tete cu tiluk pa pawl sin ah ting 25 in an zuar tawn hna. An zuar mi hna pawl hi kum khat chung tiluk mirum pawl sin an nupi bantuk in an um lai i cu hnu ah hlawh ngei in an um lai ti a si. Kumkhat chung mi nupi an va si hnu ah phaisa an hlawh ve lai tinak a si. Hi hna pathum cung i biakhiahnak an tuah dingmi hi tih a nung ngai men lai ti zumhnak a um.


Thi deng mang in lungsivang in na rak um lio caan kha philh hlah! - Khuaruah Har News\nPhilh hlah. Thi deng mang in lungsivang in na rak um lio caan kha philh hlah! Atu kan Cozah nih January 2017 in Seh leiba cawh (Robodebt) a thok ciam man le pension a la cang mi he a thi cia mi tiang leiba a cawh.\nRammi an lung a fah tuk nak ah an mah le an mah tiang an i that. Ram pumpi an thin a hang tuk le minung tampi (victims) nih Cozah taza an cuai hna. Mipi (public) hmai biaceih an ngam lo caah $1.2 billion in leiba an cawh mi hna cham ding in remnak an ser deih.\nChin mi – Hakha, Falam le Tedim pawl um awk thei loin – lungfah bu tein CentreLink cawh mi cu tiah mi do cawi chom in a cham mi kan rak tlawm lo kha mu. Pakhat pa te – mah kongah a lung a fah tuk nak ah ka sin ah hin thi deng in atu kan Cozah a pamh hna, a zai chih mi pa kha atu cu an mah cu a hei tanh ngai manh hoi hna. Crd: Sang Hre


Yangon i umkheng tum in Min Aung Hlaing cozah an huatnak an langhtermi cu khuapi aa hnin dih – The Cherry Par\nYangon i umkheng tum in Min Aung Hlaing cozah an huatnak an langhtermi cu khuapi aa hnin dih\nYangon i umkheng tum in Min Aung Hlaing cozah an huatnak an langhtermi cu khuapi aa hnin dih ti awk in a um, lung a hmui taktak. Mah hi psychological warfare a si i lam zawh nak hmanh in hmual a ngei deuh tiah ka ruah. Ralkap phu cu a hninh ngai ko hna lai, an i theihter lai lo nain.\nHakha Keihsih sang le hmun cheukhat zong ah umkheng an tum ve. Thaizing lei zong pehzulh thluahmah ko u sih. Ramdang zong ah ralkap dohnak nan langhter ciomi hmuh tikah lung a hmui tuk, khawika hmun poah in kan doh a herh. Mah le ti khawhnak lam in ralkap uknak chiahru doh hi kan tefa hna caah dothlennak kan tuah phun khat a si ve.\nUmkheng an tum ruang ah ‘hna an chet’ tiin a zai lenmi cheukhat kan hmuh hna i ngaihchia ngai cu a si, pumpak i tel khawh ve lo hmanh ah thazaang dernak a tuahtu cu si hram hlah u sih.\n← Ralkap cozah nih Aung San Suu Kyi le President U Win Myint cu an sualnak an kawl\nPresident Donald Trump cu February 8 ni thawk in biaceihnak hram an thawk cang lai →


Sui Hlei Tial Ruak Fimtawlnak Kong He Pehtlai In. Cattial tu: Salai K. Biak Lian Thawng – Kawltu Team\nSui Hlei Tial Ruak Fimtawlnak Kong He Pehtlai In. Cattial tu: Salai K. Biak Lian Thawng\nOctober 9, 2020 Pu Tawn Mang\nNai kan naunu Malaysia ah a thi i Thantlang ah an rak tlunpimi nungak Sui Hlei Țial ruak kongah Thantlang uktu pawl nih kan miphun, Chin miphun cungah an thil tuah le an kan tuahto ning ruah ah lung a fak i ngaih a chia hringhran ko. Ukmi, mipi zalong tuk i chiah hi uktu caah a har ngaingai. Cu bantukin cun uktu hna kha zalong tuk in chiah i an chimmi paoh lu i khun i zulhpiak zungzal hi a hnu a hnu ah cun ukmi, mipi caah a har ngaingai ve i ngaihchiatnak le buainak a si ve țhiamțhiam tawn. Cucaah cun ukmi, mipi nih uktu hna kha a herh ningin tuah to, țuanvo laak ve i rengh an herh ve ti kha kan hngalh zungzal ding a si.\nKawl miphun cu kan doh kho bal hna lai lo hme cu, kan doh hna ahcun an kan hrawh chinchin sual lai hme cu. An lung tu tluanh kan i zuam lai kan ti chung paoh kawl pawl an thazaang a țhawng lai i an kan namneh in an kan nihsawh zungzal lai. Chin miphun hi miphun hmete si hmanh u sih law kan lung aa rual ahcun atu lio a kan uktu kawl miphun an thazaang a der lai ti hi kan hngalh zungzal ding a si.\nChin miphun hi kan lung i rual seh law khoika hmun hmanh ah kawl pawl an ral a chia lai. Chin miphun kan lung aa rual lo ning an kan hmuh ruangah an ral a țha tuk. Cucaah an duhmi paoh an kan phih khar ngamnak hi a si. Kan duh le kan țhutter hna i kan duh le kan dirter hna an ti lai i an lungchung cun an nih kan chuak ziar ko lai cuh.\nKum 2002 lio Shan ramkulh Mongton myo (မိုင်းတုံမြို့) ka rak um lio ah hin Mongpan (မိုင်းပမ်မြို့) i palik bawi, sakhanhmu pa hi a rak sual taktak. Hlan lio Thantlaang ralkap bawi Khin Maung Ye bantuk kha a si. Cu palik bawi bohnih pa cu a umnak Mongpan (မိုင်းပမ်) khua mi, Shan miphun pawl kha a herh lo ah a tlaih hna. Keimah palik bawi sakhanhmu theihter loin zeihmanh nan tuah kho lo a rak ti hna i khua mi an awlok a rak chong hringhran. Cucaah shan mino pawl (Shan miphun Mongton mino bu kan ti lai cu) nih palik bawipa a kalnak paoh an zulh, an hlat i amah lawng a um lio ah an tlaih. An i kalpi i an thah, tan thum ah an tan. A hngawng an cik, a tai an cik i zaanțim ah cun palik sakhan luhnak lam ah a lu a dang a tak a dang a taitang a ke a dang cio in palik nih hun hmu te hna seh tiah an chiah ta i an kaltak diam. Ahohmanh nih mi zei nih an thah ti kha atu tiangin hngalh khawh a si thai lo.\nCu hnu thok in palik bawi an si ah siseh, ralkap bawi an si ah siseh, a dangdang kawl bawi pawl kha Shan ram nichuahlei i an vun chiahmi hna paoh nih Shan miphun cu ti ngam ding phun an si lo, an lung pei aa rual tuk hi an ti i kawl miphun ahohmanh an cawlcang ngam hrimhrim ti lo. Baibal tuanbia kan zoh a si ahcun Israel mi hna khi miphun hmete an si ko, nain an lung an i rualnak nih thazaang ngan pi ah a ser hna i an thazaang a țhawnter hna ti kha kan hmuh. Cucaah Izip uktu Faro thazaang a der chin thluahmah i a donghnak ah cun an ram, Izip ram in a chuahter hna. Cu bantukin cun Chin miphun zong hi kan lung i rual u sih law Chin ram chungah uktu pawl hi zei miphun an si hmanh ah anmah duh in an cawlcang ngam in khua an khaang in an um ngam naisai lai lo.\nCucaah cun Chin miphun hi miphun dang nih nihsawh thlanglamhmi le zawmhteihmi, zeirellomi, namnehmi le neek ngai in an duhmi paoh fial i tuahtermi miphun kan si khawh lo nakding ahcun khua le ram peng le tlang lawng țanh kan hman lengmangmi kha kan hrial cio i kan dihlak lungrual tein kan dirți a herh hringhran ko cang. Chin miphun kan dihlak in kan lung aa rual lawnglawng ah kan thazaang a țhawng lai i miphun dang, kawl miphun an thazaang a der lai. Dinnak kha a cat lomi tiva bantukin luanter camcin ko u (Amos 5:24). Cattial tu: Salai K. Biak Lian Thawng Source: Hringdildel Website\n← Pu Henry Van Thio nupi nih Sui Hlei Tial te chungkhar ah thil sunglawi tuk a tuahpiak hna!\nTrump caah Thawngpang tha, a Sibawipa Nih Trump Dirhmun a Phuan Cang →


Lal Maung Cung Cinzah: Atulio kawlrampi Hluttaw lutlai nawl neitu hna cu tlangcung mi lawngte an si — Salai Ephraim Thawngpang\nLal Maung Cung Cinzah: Atulio kawlrampi Hluttaw lutlai nawl neitu hna cu tlangcung mi lawngte an si\nCaan tha timi hi voikhat lawng hmuh khawh a si.Atulio kawlrampi Hluttaw lutlai nawl neitu hna cu tlangcung mi lawngte an si. Pyitaungsu hluttaw Nazaka le pyituh hluttaw chairman cu U Ti Khun Myat Kachin Pyitaungsu hluttaw duh Nazaka le Amyotha hluttaw Chairman cu U Man Win Khain Than Karen, Pyituh hluttaw vice chairman cu U Thun Thun Hein le Amyotha hluttaw vice chairman cu U Aye Thar Aung Rakhain ti in tlangcungmi lawngte nih an uk i an hruai.\nUpadi remhnak kong caih nak ahcun tlangcung mi kan kut ah a um lio a si. Hi lio caan bak ah tlangcung mi nih kan herh bik mi federal muru pakhat zong a si mi 2008 phunghram pohmah 261 Vuancichoh thimnak upadi, Vuancichoh cu cunglei in tamada nih khanh ti loin an mah tein thim nak pek ding in upadi remh ding cu “Lungthli ruah lo, vok ke” ti bang USDP MP hna le Ralkap MP hna nih phungning tein hluttaw ah an vun chuahpi.\nCu lio ah NLD MP nih uk mi hluttaw pi nih a kong tampi chirhchan in an cohlang lo. Hi lio ah pyitaungsu hluttaw chung nawlnei bik biakhiah kho tu a lutlai vialte cu a cunglei ka langhter bang tlangcung mi lawng te an si. An mah kut ah pohmah 261 remh ding cohlan duh le duh lo a um mi a si. Kachin, Karen, Shan, Rakhain miphun hna cu federal a khel hmasa miphun an si kum (60) renglo hriam a tlai cang mi an si, mi tampi nih nun nak an pek cang.\nCu lio ah an kut chung ah nawlneih nak a um, tlangcung mi kan khel mi federal muru a um ko micu NLD party siruang i an cohlan duh lo le an tlawlh ko micu a poi hringhran ko. Kawl party sio rawl tarh ei hnu ahcun an hnuh nak poah ah an kal cang i mah miphun khel mi federal hnulei an chit riangmang mi hmuh tik ah lung a fak i ngaih a chia hringhran ko. NLD zong nih tlangmi federal pek an duh le duh lo fiang tein hmuh khawh a si.Party ciocio, vuanci ciocio, MP ciocio kan i khat lo kan ti micu hi bantuk ah a hung lang tawn.\nTagged Lal Maung Cung Cinzah: Atulio kawlrampi Hluttaw lutlai nawl neitu hna cu tlangcung mi lawngte an si\nTlangcung dang nihcun NLD an zum ti hna lo,Chinmi hlen nuam miphun lawng nih kan zumh ko cang hna lai hih →\n← Kan Lai Paih Ah A Um Bal Lo Mi Paih Champions Siangpahrang A La Tu Uk Ling Thang Nih Rung Lian Ceu Cu A Phomh Bak Ko


LUNGDONG TAKTAK A SI CANG, DONALD TRUMP CU DIRPI TLAK SI TI LO – The Chinlung Post\nTrump Caah Van Acim. Trump: Georgia Ah Vote 11,780 Hmuh Ka Duh Le Si. Ka sunghmi a khupthal lehpiak than dingah zaa lakin vote ka damhkhaanpiak law ka duh ko, tiin Saturday i suimilaam 1 chung phone in a chonh lio ah Trump nih Georgia Secretary of State Rep. Brad Raffensperger cu a fial. Cu bantuk tuahsernak cu nawlngeihnak (power) ningcanglo in a hman pinah, sual nganpi a buar bantuk a si, tiin legal scholars pawl nih an chim. Kan fial bangin na tuah lo ah cun, na tuar te lai, tiin phone chungin cun Raffensperger cu Trump nih a hrocer. An i chonhmi vialte cu record ah a um dih, ti a si.\nPhone Chungin Trump Biachimmi: Raffengsperger le a office’s general counsel nih an cohlan duhlonak kong an langhter ve i, Georgia i vote 11,779 in Biden nih Trump a tei mi hi a dikmi le ai ningcangmi te a si ko, tiin a al.\nAn biaalnak cu Trump nih a cohlanpiak duh hna lo. Georgia mipi an thin a hung, kan chung mipi an thing a hung. Vote a zat rel than hi a palhnak a um tung lo, tiin Trump nih a leh hna. Si ko, President. Asinain, a tu i challenge nan tuahmi ah nai hmanmi date hi a palhmi a si,” tiin Raffensperger nih a leh.\nAsiah cun vun zoh hmanh. Ka duhmi tham cu hihi a si. Vote 11,780 hmuh chap ka duh, zeicahtiah hi state ah hin buan a co mi hi kanmah kan si,” tiin Trump nih a leh than.Cu ti a si ah cun, hawile hna, zeidah kan tuah ne kun lai? Vote 11,000 te lawng ka herhmi a si. Kawile hna, vote 11,000 te lawng ka herh. Teinak ka pe ko u” tiin nehhnu ah a ti than hna. Tutan phone in an i chonhbiakmi zoh tikah, Trump nih a sunghmi a cohlan a duh lo nak kong le, a sunghmi a khuptal vun leh i President office ah thut a duh peng rih, ti a lang.\nGeorgia ah ka sunghmi hi a si kho lo mi a si. Cucu a si kho bak lo. Vote thong za tamtuk in kan tei ko cu ta, tiin Trump nih a tu le tu phone chungah cun a nolh.Phone a chonh lio ah line a ongmi official tampi an um ve. White House Chief of Staff Mark Meadows le Cleta Mitcheel zong an i tel.A liamcia thla 2 lio i Raffensperger office nih thawng a thanhmi pawl hi a diklo mi lawngte an si i, President aiawhin election challenge a tuahtu nih kan chimmi biaka hi cu nihin tiangin ai khat dih. Nan relmi number a palh, tiin nan kan timi record vialte vun kan piah, tiin Mitchell nih Raffensperger cu a hei hro.\nCabuai tang ballots an thuhmi, ai rawkmi ballots, state dang minung nih Georgia ah vote an pekmi, mithi nih vote an pekmi le a dangdang kong i biahalnak kan chuahpimi vialte hi Raffensperger nih a kan let duh lo, a let zong a kan let kho fawn lo. Chim ding zei a ngei lo” tiin Sunday ah khan Trump nih a tial.President Trump, upatnak te he in chim ko ning law. A tu na chimmi hi a dikmi an si lo, tiin Raffensperger nih a leh.Cu ti phone i an i chonhmi vialte cu hlathlainak tuah dingin top Democrats lei timhlamhnak an ngei. “Phone chung i Trump biachimmi hi calcantuk bia a si.\nUS president i a nawlngeihnak ningcanglo in a hman bia a si, tiin Georgia i campaign a tuah lio mi Vice President-elect Harris nih a chim.Tutan phone record an tuahmi ah hin Trump nih American kan democracry a sersatnak biaka lawngte a khat” tiin Biden top campaign sihi Bob Bauer nih a chim.Tutan phone call kongah Republicans pawl daite an um hna. A tu bantuk in Trump nih Raffensperger daireet a chanhmi hi Nov. 3 election a phichuak lehthlen dingin a nehhnungbik cawlcanghnak a tuahmi a si. Tuan ah khan Michigan Republican state leaders pawl White House tiang a auh bal hna.\nCun Georgia Gov. Brian Kemp (R) zong phone in a hei chonh i, state electors pawl an minung thlen dih dingin a chimh. Cun, Pennsylvania i a sunghmi a khupthal lehter dingin Ps. House of Representatives speaker zong a chimh.Wednesday i Congress nih hmunkhat tonnak caan an i ngeih te tikah anmah Republicans lakah Biden dirpi ai timmi an tam chinchin cang caah, a tu bantukin phone in heh tiah tan a laak hi a si. Biden buancomi lehthlen dingah Republicans nih zaalakin vote an i ngeih ti lo nain, election phichuak ralchanh in duhlonak langhter dingin Washington lei ah amah a tanhtu pawl lam zawh dingin Trump nih a forh hna.\nCapitol lenglei ah federal officials pawl an buai ur cang.Vote ka herhmi zat nan ka kawlpiak khawh lo citcet ah cun nanmah tu hi misual ah chiah nan si te lai, tiin phone in cun Trump nih Raffensperger le Ryan cu a hro hna.Hi thil hi sualnak phunkhat dawh a si cu. Cucaah, hi thil hi na onh awk a si lo.Nanmah ca le na sihni Ryan ca zongah tihnung a si,” tiin Trump nih a ti hna.Tuesday tiang i nan cawlcangh khawh lo ah cun, Goergia an senate thutdan ai cuh than dingmi David le Kelly caah thil harsa ngai a si lai, tiin a chimh hna.\nMonday ah khin Dalton, Ga. ah vote firnak kong chim kai tim, tiin Trump nih a chim. “Election ngan taktak tuah ding kai ngeih rih. Hihi President cung i nan tuahsernak ruangah a si. Tukum election dehhlen a ton hi Georgia mipi nih nan theihmi te a si. President cung i nan tuahsernak ruangah hin mi tampi nih vote an pe lai lo. President cung i nan tuahsernak a thatlo ruangah Republican tampi nih president ralchanh in vote an pek te lai. Sikolo maw?An huat bak. Ka ralchanh in vote an pek lai. Election hlan ah hihi nan vun dinter (straighten) kawh a si ah cun upa nan co ngaingai ko lai,” tiin Trump nih a chim.\nA tu bantukin vote damhkhanter dingin le vote kongah hlathlainak tuahtu ding minung rian fial dingin Trump nih Raffensperger rian a fialmi hi, Georgia i election phichuak a duh paoh in vun tawlrel seh, ti a duhmi ko a lo, tiin legal scholars pawl nih an chim. Rian a fialmi a tuah a tlolh a si ah cun, hlathlainak tuah dingin Justice Department hi a fial te khawh mi a si. President nih hin kan election a dikfelnak voivonh dingin state officials pawl rianfial a timh hna, asiloah ‘ka chimmi hi a dikmi a si, tiin i zumh ding tiangin maw a thlauk ai rawk cang le dek a si hnga, tiin NY University prof. Richard H. Pildes nih a chim.\nAsinain, Trump a sualpalhnak hi office lei thil nakin, a lungput he ai pehtlai deuhmi an si hna. Kan state officials pawl hi a president nawlngeihnak hmangin, election fir puh hna i, cu in cun a president office hi i tlaih peng ai tim, tiah Richard nih a chim.Tazacuainak an tuahmi le biahalnak an chuahpimi pawl hi ai thupnawkmi an si caah, Trump nih illegal nunphung le ziaza a kalpi le pi lo hi tehte langhter a har ngaimi thil a si. Asinain, tutan phone call i a chimmi vialte hi cu ai ningcang ruam lo, cun zoh a chiat pinah, midang thin a phawh ngai ko lai, tiin Ohio State University Prof. Edward B. Foley nih a chim.\nTrump hi emergency meter tiang a lamh cang. Cuhlan ah cun 12 scale of 1 to 10 kan si nain, a tu ah cun 15 tiang kan phan cang, tiin Foley nih a chim.Phone chungah cun a dirhmun a dik zia langhter duh ah a tu le tu vote kong i thawngpang diklo le vote firnak kong cu a chim. Vote 500,000 lenglo hi Georgia ah ka hmuh, tiin a chim. Mithi a thongthong nih vote an pek, Biden caah vote 18,000 hrawng hi Atlanta election workers pawl nih scan voithum tiang an tuahpaik. State a chuahtaak cangmi hna zong a thongthong in an ra than i vote an hung thla hna, tiin a chim.\nPhone ah cun Trump hi a holh bik a si i. A thin a hung, a thin a tawi.\nAtlanta i vote firnak kong a tomtom in a um mi an hmuh kho lo, tiin a ruah hna caah Raffensperger cu ‘hngakchia bawlraw’ tiin a auh, cun law enforcement officials pawl zong cu mi dikcak lo, asiloah mi a dironh ngamlo mi nan si’ tiin a ti hna. Kemp bantuk minung ka cuaisanmi hi cu mihrut bak ka si, tiin Trump nih amah le mah ai mawhchiat len.Tutan i an thim thanmi hi ka khuaruah lei a har. Kemp kongah cun hi vailte si ko rih ne seh, tiin Trump nih a chim.\nVote firnak a um lo, tiin cohlan dingin Raffensperger nih karhlannak a tuah ruangah Democrat Stacey Abrams le a dang Democrats pawl an hlawh a tlin phah viar cang, tiin Trump nih a chim. “Stacey nih an nihsawh salam cang hi aw, kawi Raffensperger. ‘Hi hna rual hi lungtum nakin an hrut deuh’ tiin dawh heh tiah bia a thlah cang hi. Kan chimh la, kan party cung i hi nu nih a tuahsernak hi zumhawk lei thalo in dawh a chiatkhat hih,” tiin Trump nih Raffensperger cu a chimh.\nPresident aw, social media pawl he buaibainak na ngeihmi hi zoh than hmanh annih cun zeipaoh a chim kho dawh an si cu,” tiin Trump cu a leh.“Hihi social media a si lo. Trump media a si. Social media a si lo. A si hrimhrim lo. Social media a si lo. Social media hi zeihmanh ah ka rel lo. A zeite hmanh ah ka rel lo,’ tiin Trump nih a leh.Vote voi 3 tiang scan an nolhmi hna pei a um cu. Brad, zeiruangah dah vote cu voi 3 tiang an khumh than le? Voi 3 khengte tiang scan an tuah hna cu ta, tiin Trump nih a chim.\n“President, cu ti cun an tuah lo dawkaw.\nAudit kan tuah ko i, voi 3 tiang scan an tuah lo, tiin biatlang kan kawm ko cang,’ tiin Raffensperger nih a leh.Trump cu mi min hna a vun i palh cukmak ve i, Kemp hna cu George ti hna in a auh. Georgia i Biden buancomi le, Senate runoff kongah a phunphun in a chim i, Tuesday an tuah dinginmi senate zuamnak cu thaizing tuah ding pungsan rumro in a chim fawn.Mr Germany hi bia an i ruah ko ah hin Trump nih langhngan tein a nawl hna nak a lang. “Fulton County ah ballots an fir ti na ruat maw?\nZeicah tiah cucu biachawk vai ka teihmi a si. Cun Dominion company zong nih machines pawl a lak hna, ti a si. Dominion hi an hmanhmi seh laak dingah a khul a rang ngai. Cu kong cu pakhat tal na thei el maw? Zeicahtiah cu bantuk cawlcanghnak cu phungbuar a si, si ko lo maw? tiin Trump nih Mr Germany cu a hei chimh.Fulton County in zeibantuk machine hmanh Dominion nih a laakmi a um lo, tiin Germany nih a leh. Asiah, machine a chungril lawng laak in a dang hna an thleng el maw? tiin Trump nih a hal than. An thleng lo, tiin Germany nih a leh. Na fiang tak maw aih? tiin Trump nih a hal than.\nKa fiang ko. Ka fiang ko, President, tiin a leh.Tutan phone chonhmi zoh tikah Trump kiangkap ah a lihchimmi a dirkamhtu tampi an um, ti a lang. Georgia ah mithi 5,000 lenglo nih vote an pek, tiin Trump nih a chim i, ‘2 lawng an si’ tiin Raffensberger nih a leh.2 nak tamdeuh an si hrimhrim lai, tiah ka chim ngam bak, tiin Meadows nih a vun nolh ve.Vote fir a um le um lo zohfel dingin data kan in halmi hna a pek na kan duh lo. Trump nih teinak ai hmuh khawhnak dingah a zatawk a si mi vote 24,000 illegal votes a um lai, tiah kan lung a hring, tiin Trump sihni Kurt Hilbert nih Raffensperger cu a soisel ngaingai.\nThawngpang hi thanh lo a si ah cun cucu thil pakhat khat thuhmi a um, tinak a si. Cute cu kan i buaipimi cu a si, tiin Hilbert nih a chim.Trump i phone chung a biachimmi tam u kongah Mitchell nih a ruah awk a theihlo nak kong a chim. Biden caah vote 18,000 voi 3 tiang an relpiak i an fonh dih, tiin Trump nih a chimmi he pehtlaiin, Raffensperger a office nih zeibantuk data hmanh a kan hromh duh ve lo caah, a ruah awk ka thei lo, tiin Mitchell nih a chim.Nan i ngeihmi records hi kan kut a phan bal lo cu ta, tiin Mitchell nih a chim.\nAsinain, vote kong i thawngpang tam u hi cu midang sinah data hrawm lo dingin state law a um, caah a si, tiin Mr Germany nih a chim.Tazacuainak kongah ka sihni cheukhat he thuti law kan duh, tiin Trump nih Mr Germany cu a fial i, anih zong nih a cohlanpiak ve.Tutan kan chonhmi hna hi san a tlaih lai ka zumh lem lo, tiin Trump nih Raffensperger le Germany cu a ti ta hna.Germany, zeiruangah dah hi kong hi dothlat nan duh lo hi a si e?\nNan zei ko hme ti le? Na sihni hi a khong ngai ti cu ka theih ko, asinain nangmah zong cu sihni tha ngai na si ti ka zumh ko. Min donghnak thate zong nai ngeih ko, tiin Trump nih Germany cu a ti.Suimilaam 1 chung hrawng an i chonh a dongh lei ah khin, cuhlan bantuk tein cun “Mr President, caan na ka peek caah kai lawm” tiin Raffensperger nih a chim. Credit: Chelsea Bawi


Ka thazaang cu Bawipa Thisa asi | Radio Veritas Asia\nKa thazaang cu Bawipa Thisa asi\nBawipa Thisa cu ka thazaang asi; Sr. Alicia Torres tuanbia\nSister Alicia Torres nih amah i nu biaknak lei phu i kawhauhnak cu tipil innak ah hram a bunh i Bawipa Thisa he thukpiin pehtlaihnak a um, cu hna chungin thazaang a lak i a innpa chakthlang hna kha an tonmi “harnak dirhmun hna” lakah thazaang pek khawhding in ruahchannak a ngei.\nAlicia Torres cu Loyola University ah boih ngahhlan sianghleirun a kailio ah hi thilhna cu hram a thawk. Theology le bio-ethics pawl cu “Navy Brat’s” pakan phar cungah an um. Khatta leiah Bawipa Thisa biaknak ah amah i caan cu hman aa thawk. Cu caan vialte nih amah kha biaktak tein Bawipa he an i pehtlainak ah lam a hruai. Bawipa thisa cu a taktak in a cang lawng silo in amah i zumhnak theihhngalhnak ‘ka lungchung i zumhnak asi, mah hi Jesuh” tiah a thlengter. Hika ahhin a dih rihlo. Missa le a nunnak cu ahmaan chin bantukin Alicia cu biaknak lei Sister pakhat in Pathian sinah adihlak pe dingin kawhauknak” kha a theih.\nAmah cu dirhthar asimi biaknak phu pakhat “The Franciscans of the Eucharist of Chicago” ah a lut. Alicia cu sifakmi rianhnak ah aa tel rihlo mi asinain Bawipa nih hi phu ah zeitin indah a hruai timi kha lung a tuaiter rihko. Sianglai run a kailio ah thawhzaang ngaiin a tuahbal mi nunnak duhmi (pro-life) cawlcanghnak ah a mission rian kha samh khawh dingin a ruat. Sihmanhsehlaw, an phu chung i kum hleithum caan a zoh`than tikah “Bawipa i timhmi cu a tling” tiah Sr. Alicia nih fehtein a chim.\nAsinatein, St. Francis of Assisi le Bawipa Thisa karlak ah pehtlaihnak a um. Sr. Alicia nih “Bawipa Thisa le St. Francis of Assisi cu mitampi nih an hunhngalh lo. Amah (Francis) nih Lateran IV nih Bawipa Thisa upat hmaizahnak le duhpatnak kha kuttong tuahdingah fakkhun in a chimh hnuah vawlei cung kakip i siangbawi pakhat cio sinah ca pakhat a tial.\nSihfak inmi le aherh mi hna caah Bawipa thisa\nSr. Alicia le a hawile Sister hna caah, mi sifak mi hna sin i thawng`tha bia chimnak le cawnpiaknak cu “ Bawipa Thisa chung i Jesuh Khrih he an i pehtlainak” in a chuak. Bawipa thisa chungah biatakin kan Bawipan a umnak le A mipi; abikin har a tongmi le aherh baumi pawl sin i a umnak karlak ah a ngan ngaingai mi pehtlaihnak a um.\nA hmuh ballo mi leikam ah Bawipa nih a mawngh lawng siloin Bawipa nih amah kha an phu ah “ahmasabik luh awk ah” a hruai. Cucu “amah i lam hmaisatu nihna asi” tiah Sr. Alicia nih a chim.\nAsinatein, Sr. Alicia caah a mit he a hmuhmi nakin a hleideuh. Amah i mah lungduh rian cazin chungah nu pakhat i biaknaklei phu i hngahhlang mi thil hna an i tel, cuhna cu ‘ca`tial, carel le cawnawk i chiahmi timhchungnak hna’ an si. Asinain, amah pumpak he pehtlaimi ‘arfi ngang in zohnak, coffee dinnak, mupi hna le caan karlak chan hna i phuanmi fianhternak hna le adang tampi an um.\nSr. Alicia cu Chicago he aa naihmi sifakmi vengah biaknaklei cawnpiaktu saya rian`tuan in a um liopi asi. Bawipa Thisa cu cawnpiaknak khan i thinlung asi bantukin ngakchia pawl i an tonmi thinlung zong asi tiah Sister nih a fianhter.\nNgakchia tete nih Bawipa thisa chungah Jesuh a um timi an zumhkhawhnak hnga caah zeitindah amah nih a sawm timi tehte a khang. Keimah nih a holh kholomi ngakchia pakhat ka ngei i thla hnih a ruahhnu ah Bawipa thisa he pehtlaimi cawnnak caah Jesuh i hmanthlak pakhat ka suaiter. “Amah nih alai ah vailamtahnak a um i a pummi zuk pakhat a suai. “Zeidah na suai? ka ti. “Pathian, Pathian” tiin nolh lengmang in a suaimi changreu hlum zuk sawh buin a chim.\nSr. Alicia i mission cu atu ah United States Bishop’s Conference i hramthawhnak in rampi ah a karh cuahmah lio mi asi. Chicago nitlak lei ah April 2022 in an dirhmi “National Eucharistic Preachers” siangpawl pawl kaimi retreat ah rian`tuan a bawmh. Hi siangbawi pawl cu Bishop pawl i “Rampi Bawipa thisa nunter `thannak” he pehtlaimi phu ah asangbik phungchimtu pawl an si. Nunter`thannak cu 19 June, Corpus Christi puaipini ah thawk asi lai i, National Eucharistic Congress puai 2024 ah khar asi telai.\nHi biaknak le diocesan siangbawi pawl cu “Bawipa Thisa Nunter`thannak- Eucharistic Revival) i hmaisuang hmun ah an um. Sr. Alicia nih a luancia mi `thal lio ah Nunter`thanak i executive committee ah rian`tuan hram kaa thawk i adang tampi lakah khuaruahhar awk in abiapibik ah Catholic hruaitu upa pawl tampi an i tel a ti. “National Eucharistic Preachers” an cang hngami siangbawi tampi he co-ordinator pakhat in hleice rianthiah ka sihnu ah hi mission ah kawhauh an sinak he pehpar in siangbawi pawl pakhat cio bawmh hram ka thawk i anmah pawl kha hngalhternak he bawmhnak ka pek. An lungthawhnak ah tlangbawi pakhat nih anmah pumpak cio kawhauhnak an nunter`thannak cu zumhkhawh lo asi ti ka hmu. Siangbawi pawl nih mipi pawl kha Bawipa thisa leikam ah Bawipa thisa in mipi lei i hruai awkah abiapituk mi rian an ngei caah asi tiah a ti. Hitlukin abiapit mi thil zeimaw zat bawmhnak thawngin amah pumpak i ‘Bupi chung i a rian’ kha biaknak lei rian`tuantu nu pakhat amah caah ziaza lei ah a `thanter cuahmah lio asi.\n“Aa dawhngai mi laksawng pekawk ka ngei, keimah caah a ngaingai in nunnak pek timi asi”\nUnited States Bupi ca lawng siloin vawlei kakip i Bupi ca zongah Thiang Thlarau nih a nganngai mi khuakhangnak a ngei tiah ka zumh. Kannih nih lampi ah chuak dinglawng asi i kan lungthin hna kha Bawipa nih tongh dingah siang usih law a kut hna le a kehna in cang hna u sih. Sr. Alicia nih amah i nu biaknak lei i kawhauhnak cu Tipilnak Sacrament ah thukpiin hram a bunh i Bawipa Thisa ah abiapitukin pehtlaihnak a um tiah a chim. Adang nunnak in nun ding cu ka mitthlam ah a cuangkho lo a ti. Harnak dirhmun i a ummi mipi he um`ti le kan pawngkam i a ummi mipi pawl bantukin nifatin meithal awthawng kan theih tik caan paohah ruahchanhnak ka ngei rih ko. Asinatein, ka `tihlo zeicahtiah Bawipa nih hika hmun umawk ah a ka nawl i Jesuh cu keimah he hawikomh theihhngalh taktakin a ka komh i amah cu ka thazaang caah a hrampi asi a ti.\nSource >> Vatican News


Chin Miphun Hi Tlangcung Miphun Dang Hna Lakah Leirawi Tu Kan Si Sual Lai Maw – Chin 11 News\nChin Miphun Hi Tlangcung Miphun Dang Hna Lakah Leirawi Tu Kan Si Sual Lai Maw\nTlangcung mi dang pawl hna cu 2021 kum ah khin 2008 phunghram pi rem khawh nak ding caah tiin anmah le an state cio in mifim le bochan mi pawl hna cu sullam ngei tein an miphun caah raldoh ding in timhtuah nak an ngeih pi cio dih cang hna.\nTlangcung mi hna nih kanmah tein khuakhan lairel nak hi kan duh cio mi a si I Kawl party he kawp lo ding hi kan duh cio mi zong a si. A tu ah thimnak kan naih ziahmah cang I miphun sersiam nak ding ah lungthin ruahnak le thazaang hman caan a si cang. A ralai mi thimnak ah zeitin tal in kan miphun hi kan sersiam kho lai maw? kan miphun caah zei bantuk thancho nak dah ka chuah pi lai tiin kan hawikom tlangcung mi dang hna cu an miphun caah an ttang cio hna\nHi tluk in a biapi mi hmun le caan chung ah hin zeibantuk tlangcung mi party dang hna nih NLD ah vote thlak a herh ko tiah a chim mi pakhat zong an um lo. Anmah le an miphun party cio ah fek tein dir I miphun thancho nak riantuan khawh nak ding ah thazaang le fimnak hman an I tim hna.\nCu lak ah cun kan nih Chin miphun hna cu miphun party kan ngei ve ko nain 100% bakin NLD party ah dir in miphun party leirawl nak le that lonak a chim mi hi kan tamtuk rih, kan miphun chung ah lungrual nak aum kho rih lo, pakhat le pakhat soisel le dohnak in kan caan le kan fimnak a liam dih lai hi a pam tuk lo maw? miphun thancho nak caah kan fimthiam nak le kan thazaang hi hmang cang hna usih.\nAralai mi 2021 ah Chin miphun ai-awh in NLD party in 2008 phunghram siamremh nak ding kong raldoh ding ah a ho dah a kal te lai “Pu Lian Luai maw a kal te ne lai, asiloah Pu Zo Bawi maw? a siloah Pu Sui Thio maw miphun ai-awh in Kawl party chungtel cu kan thlah ne lai.\nNLD kawl party tei khawh nak ding ah tlangcung mi vialte nih lungkhat lungrual in kan um lio caan ah ramkhel kong ah theih hngalh nak tlawmtuk a ngei rih mi hna Chin miphun hi tlangcung mi kan unau sinah leirawl tu kan si ko kun lai maw?\nChin miphun nih voihnih nak tiang nganfah kan tuar lo nak hnga ding ah kan thluak hi khal tuk ti hlah seh, kan unau tlangcung miphun dang hna nih an hmuh khawh mi cu kan hmuh khawh ve ding hi a caan za cang lo maw?\nCredit: Chin Nation’s Hero


President Nupi Daw Chu Chu Hodah Si? A Konglam Tawi – THE CHINLAND POST\nPresident Nupi Daw Chu Chu Hodah Si? A Konglam Tawi\nTCP-Online| 2018 March 28| Chungkhar pa cem nih ramkhel rian a tuan tak hna tikah hawi tluk an si kho ve ti lo. An re a theih pinah chungkhar zong in hmunkhat an um tti kho hna lo.\nPresident U Win Myint zong hi Yangon ah inn khan a hlangmi a si. Ramkhel rian a tuannak ah ralkap cozah nih an buai hnawh peng tikah inn a hlannak inn ngeitu hna zong nih voi tampi thawl an tong tawn.\nHiti hmun dangdang ah inn thial an si tikah an fanu ngeihchun te zong ramdang ah kal in kuli rian a tuan. Hitluk in chungkhar ah harnak ton lio caan zongah hmai panh tein a um peng khotu cu Daw Chu Chu hi a si. Daw Chu Chu cu Danuh khuate i facang rialnak seh ngeitu hna fanu a si.\nPhoto: President nupi Daw Chu Chu\nCupin ah Thapyingo sii tuahnak ngeitu zong a si. Ramkhel rian a tuanmi he chungkhar an dirh hnuah an ngeih thilri vialte zong an zuar dih in cuticun harsa ngai in khua an sa.\n“Atu ah hin sui nithawng hmanh khi i khuh kho hmanh sehlaw zeihmanh khi aa dang hlei in ka ruat hnga lo. Ka pasal ramkhel rian a tuan hramthok in zeitluk in kan har cu kaa theih tuk. Nain, ka lungdi riam lo. Kei cu mizapi a rawltam mi rawl a pe duhtu peng ka si” tiah 2016 kum lio khan Myanmar Times ah a rak chim.\nAn fapa ngeih chun te a thih lai hrawng, a pasal le thong chung ah a um. Nu pakhat ca cun tuar khawh lo ding tiang khin harnak a rak tuar. Tu ah ramkomh President a si hnu zong ah Yangon khua ah inn dot 4 nak Room pakhat lawng khi an ngeihmi taktak cu a si.\nPyituh Hluttaw Speaker a ngah ka hrawng khan Myanmar Times nih Daw Chu Chu cu bia an rak hal. A lehmi hna cu “Tamtuk te hi kan rak sung ko. Tamtuk kan sungh cang tikah tu ah cun zeihmanh khi a thar in ka ruat kho hlei lo. Zing le zan ka eikhim te rawl kan ei khawh cun a za ko” tiah a rak leh hna.\n“Tu zongah hin zeihmah ngeihmi kan ngei hlei lo nain kan pa hi a riantuannak ah ka si khawhtawk in bawmh ka duh peng ko” tiah a chim.\nDaw Chu Chu hi an pa U Win Myint ramleng khual a tlawn zongah zeitikhmanh ah a zul bal lo. Media hna hmaiah hei langh len zong khi a duh balmi a si lo. Dai tein mah um in um ko i an pa nih a herhnak paoh ah a hnulei in bawmhchan aa tim pengmi nu a si.\nPresident le nupi nih an ngeihmi inn (Yangon)\nRamkomh President U Win Myint nupi Daw Chu Chu cu Irrawaddy ramthen U Thun Min le Daw Win Kyi hna i an fanu pathumnak a si. President he hin tangk 5 an rak kai lio tein aa theimi an rak si.\nPresident U Win Myint cu cathiam pakhat a si tikah amah hrim hi dai tein a um pengmi a si. Tang 5 in Tang 8 tiang hmunkhat ah sianginn an rak kaiti. Tang 9 bel hmun dangdang ah an rak kai i Tang 10 ah hin Pathein khua ah hmunkhat an rak kaiti than.\nSihni kum saupi a rak tuanmi President U Win Myint le Daw Chu Chu hna nih hin fa phanih te lawng an ngei. Fanu pakhat le fapa pakhat an si. Atu ah an fanu Phyo Phyo cu Ocean Super Market ah Manger pakhat a si. City Mart Company zongah ruahnak petu dirhmuh in a um lio a si.\nAn fapa cu kum 16 a si (President U Win Myint thong a um lioah) ah damlonak ruangah nunnak a rak liam. Ramkhel an tuan ruang hin kum saupi inn ngei kho loin mi inn kip ah vak in an rak hlang tawn.\nAnmah hmuhnak tangkaa zong fangkhat hmanh um loin tu an umnak Yangon inn zong khi mi nih an bawmhnak in a hmuh ceomi an si.\nCuticun kum caan saupi harnak lam an rak zawh hnuah 2015 thimnak ah Pyituh hluttaw in bual a rak co. Pyituh hluttaw MP in Hluttaw Speaker dirhmun a van phak tikah Daw Chu Chu cu hluttaw Speaker nupi tiah ti a rak si.\n2018 kum March 28 ni in cun President nupi Daw Chu Chu ti a si cang.\nRef: Myanmar Times, Myanmar Note, Yaungpaysue\nPrevious Chin MP Zapi Nih Vice President Henry Van Thio Mee An Pe Dih Lo\nNext March 30 Ah U Win Myint Nih President Biakamnak Le Biarocah Chimnak A Ngeih Lai


Coronavirus ruangah ni khat ah USA ah a thimi. Suimilam 24 chungah athi tambik record a si. USA cu khuaici a mui tak tak\nUS-ah COVID-19 zawtnak ruangah mi 14,797 an thi cang. A damlo mi hi 435,160 an phan cang. USA caah cun khuaci a mui tak tak. A tu dirhmun zoh ah cun mah zawtnak ruangah USA mipi a thi ding mi minung cu a tlawmbik ah 240000 hrawng cu an thi lai tiah zum a si. BBC nih a chim ning ah cun America ram ah coronavirus ruanga nikhat ah a thimi tambik cu 1,736 tiin a chim.\nSource dangah 1970 a si tiah ttial a si. Natein mah hi a thi cang an ti mi a rak nun tthan mi an um pa caah ti a si, Nihnih ni Press Conference ah President Trump nih mah zawtnak kong chim lengmang cu ka duh ti lo. Mifim pawl nih an zum nak in USA ah a thimi an tlawm deu kho men ti lawng in a chim.\nThawngpang a mak chin lengmang ko cang. President Trump a mawh hrim lo, Vawlei cung pumpi caah ngandamnak lei ah rian ttuantu WHO zong zum kho a si ti lo ee!! China ruangah vawlei chung ramkip ah ngandamnak lei ah rian ttuantu pawl WHO cu USA politician le mipi tampi nih an zum kho ti lo. A poi tak tak cang.\nTrump nih WHO dantat a tim cang……..China nih lih le hrawkhrawl in WHO cu coronavirus kongah a hman lo mi thawngpang kha a theihter tawn. Mah cu WHO nih a dik maw dik lo ti zoh hmasah loin China nih a chim mi poah kha a hman mi a si tiin vawlei cung ramkip sin ah thawngthannak a tuah tawn. WHO nih China cu thil sining le a dik mi chim le phuan ding in a ti ngam lo caah Coronavirus ruangah atu dirhmun hi kan phan mi asi an ti cang\nBe the first to comment on "Coronavirus ruangah ni khat ah USA ah a thimi. Suimilam 24 chungah athi tambik record a si. USA cu khuaici a mui tak tak"


US NIH KAWLRALKAP PAWL HMAICHIA IN LEHNAK AN TUAH CANG – The Chinlung Post\nUS NIH KAWLRALKAP PAWL HMAICHIA IN LEHNAK AN TUAH CANG\nJuly 16, 2021 admin World News 0\nNaite ah ralhrang SAC nih UN ah Myanmar palai U Kyaw Moe Thun cu Myanmar ah kuat dingin US cozah sinah halnak ca an kuat. Hi ralhrang halnak ca kong he pehtlai in VOA nih cun US Cozah sinah an ruahnak an hal hna tikah a tanglei bantukin email in lehnak an tuah. Myanmar ah ralkap nih nawlngeihnak nan lak i democracy phung an buarmi cu UN ah Myanmar palai U Kyaw Moe Thun nih a cohlang lo i vawleipi theih in Myanmar ram caah a dir ngammi hi US nih kan thangthat.\nUS hi Myanmar mipi hna leiah a dir peng ko langhternak caah U Kyaw Moe Thun telh in Myanmar ram ah democracy a um than khawh nakhnga aa zuammi bu le pumpak hna he pehtlaihnak kan tuah peng lai. Myanmar mipi hna cu kan bawmh hna lai i ralhrang nih a ruang um loin an tlaihmi hna thlah ding le an tuahmi thatlonak vialte ngol dingin zongin kan hal fawn.\nNawlngeihnak an lak hnuin kumtlinglo ngakchia telh in rammi 900 leng thah an si, democracy caah a cawlcangmi tampi tlaih le khih an si fawn. Hihi zeihmanh sullam a ngei lomi a si. Myanmar ram ah a dikmi democracy a um than khawh nakhnga ramkip nih kan i zuam lai i ralhrang SAC cungah dantatnak zong kan tuah chin lengmang lai” tiah US ramleng vuanci zung in chimnak nawlngeitu nih VOA sinah lehnak ca a kuat hna.\nU Kyaw Moe Thun nih cun Feb 1 ah ralhrang nih nawlngeihnak an lakmi cu a cohalng kho lo Feb 26 ah UN meeting pi ah Myanmar mipi hna leiah a dirnak kong a phuan. Cuticun Feb 27 ah ralhrang SAC nih U Kyaw Moe Thun cu a rian in kan chuah tiah cathanh an chuah colh. Cu lawng si loin anmah minung a simi Bohmu Aung Thu Shing cu U Kyaw Moe Thun aiawhtu kan khanh tiah an ti fawn.\nAsinain atu tiang UN nih ralhrang SAC palai cu an cohlang lo i Myanmar aiawh in U Kyaw Moe Thun cu UN meeting ah a kai peng rih. Aho deuh hi dah an cohlang te hnga ti cu a ra liomi September, 2021 ah a fiang te lai, tiah theih a si. Credit: TCP\nTUNI YANGON THIL CANG CU TUK SUM A SI KO EE, A POITUK HRINGHRAN\nZOHCHUNTLAK, AMAH HMAN DING HMANH CHIAH LOIN OXYGEN DUR 150 A HLUT


Laiholh:Harnak le ngeichiat nak a tong ton’Mi hna nih kan theih a herh taktak(+video) – Onlinenungak\nLaiholh:Harnak le ngeichiat nak a tong ton’Mi hna nih kan theih a herh taktak(+video)\nTutan video ka van chiah mihi zumh tu hna kan caah le laimi kan ca ko ah hin a biapi mile theih a herh taktak mi a si minung tampi nih Pathian sin in kan ton mi thil tete hi kan i fiang ton hna lo caah ngeichiat nak ah kan i lak ton hna caah harnak hi kan tei kho ton hna lo’Mah kong he pehtlai in video chung ah a um mi video hi keimah nih ca in zeihman ka leh ti hna lai lo laiholh a si ko caah nan nih rak ngaih ve ding in le tthazaang lak ve ding ah kan sawmh hna a tang hi video a si.\nRelchap a duh mi hna caah a tang hi:\nCoronavirus ruangah harnak tongmi le thlahlawh tlawm deuhmi vialte cu US cozah nih Minung pakhat ah $1200 cio le ngakchia kum 19 tang paoh $500 cio pek a si.\nAvoi 2nak bawmhnak kong cu hmaizarh nikhat ni thawk in senate ah ceih hram an thawk cang lai. White House nih a chuahpi mi le Democrats pawl nih an chuahpi mi Ceihhmainak an ngei lai. White House le Democrats nih bawmhnak pek an duh. Republican Party chungah US rampi leiba tam tuk ngeih a duh lomi cheukhat nih pek a duh lomi an um.\nUnemployment benefit pek an si cang caah a herh ah an ruat ti lo, small business a thi dingmi pawl tu hi chanhchuah in rian ngei lomi riantuan ter an duh deuh.\nBawmhnak hi a tlangpi in um dawh a si. Asinain zeizet bawmh ding timi le Zeitin kan bawmh hna lai timi ah an buai deuh te lai. Salai Lairamthang\nA tang lei hi a dang si nan rel rih lo cun relchap ko uh:


Breaking:Democrat lei tangmi pawl Trump lei ah an i mer dih cang hi. – Lai Lungrawn Post\nAtu te bak ah Democrat lei tangmi media tampi cu Trump lei ah an i mer cang i Trump lei ah a laan an thlir cang. Trump nih a tei hrimhrim lai tiah aa mah an khan (guaranteed) cang hi.\nPathian nih Trump cu teinak a pekthan a timh cang. Khrihfa vialte “Amen! Halleluijah! ti hna u si Amen!Halleluijah!Bawipa nih teinak peh hramh ko seh Donald Trump a tanh tu pawl caah cun thawngpang tha taktak asi a tu bantuk thawngpang tha hi thei asi rilo hi mu thlacam pehzulh ko hna u sih.


Duh A Nungmi Lungput Ah Thlen I Zuam Hna Usi - Senri Cazual\nNi le thla an liam bantuk in 2016 kum zong a hung liam ve i 2017 chungah kan hung lut cuahmah cang hna. Chan tiluan aa thleng cuahmahmi caan chungah khua kan hung sak hna tik ah ahlan kan sining kel peng in um awk kan ṭha ve ti lo i a lam kip in kan i thlen ve le kan ṭhancho ve kha a herh. Kan vawleipi lawng a ṭhancho cuahmah ko i kan mipum vial kanmah kel peng kan si ko rih si cun thlennak kong heh tiah a aupi peng ṭung i thlennak timi hi zei dah a si ti aa fiang taktak ṭung lomi bantuk kan si lai. Thlen/Ṭhancho ka ti tik ah phun tampi in lak khawh le chim khawh an si. Cu chungah thlen kan herh ngaimi a si ko rua hlah maw ka timi cu kan lungput/ziaza (our attitude/behavior) thlen hi a si. Zei tluk hmanh in kan vawleipi le kan pawngkam cu i thleng hna hmanhsehlaw kanmah kan i thlen hlan poh cu kan vawleipi ca le kan pawngkam ca ah hnahnawk le phor-rit men kan si ko lai.\nThlen ti a sullam cu thil dang ah hun can, ahlan sining he vun i lawh ti lo, ti hi a si. Phundang deuh in kan chim a si ahcun kan ziaza hlun kha kaltak i ziaza thar vun i laak, thil ṭha lo kan tuah tawnmi kha kal tak in thil ṭha tuah duhnak lungthin vun ngeih, mah zawn lawng ruahnak kan ngeihmi kha midang zawn vun ruah tbk… hi thlen cu a si ko. Laimi cheukhat kan poi tawnnak cu khoika kan phaknak hmanh ah kawlram kan tlonlen ning in mi ramdang ah tlonlen kan hman tawnmi hi a si. Cu tik ah kan pawngkam le innpa chakthlang hna ca ah hna-hnawk le phor-rit ngai kan rak si tawn. Tahchunhnak ah Indiana khuasa Laimi kan unau cheukhat cu an tlonlen a ṭhat deuh lo ruangah, US ram phung ning tete he an tlonlen ning aa kalh tik ah an pawngkam khuasa mi hna ca ah phor-rit an si. Cu tik ah an rem ti hna lo i Chin mi kan duh hna lo ti tiang in thawngpang a rak leng bal kha mu!\nCu ti ka ti tik ah kan Lai phung, kan cahloh tbk.. kanhnon lai ka tinak siloin kan Laimi ca ah ṭhatnak a chuahpi lomi kan phung tu cu mi ramdang ah cun kan i kalpi lo ah a ṭha. Asinain miphun dang sinah chuahpi awk tlak kan ngeihmi kan nunphung tu cu a tlau nakhnga lo khuazei kan umnak hmanh ah kan i kalpi, kan humhim, kan kilven ding kha kan rian a si ko. Lamkaltu Paul nih 1 Korin Cakuat ah a chimmi cu, “Judah mi lak i rian ka ṭuan tik ah Judah mi bantuk in ka um, cun Nawlbia tang i a ummi hna sin i ka ṭuan tik ah Nawlbia tangah cun ka um lo nain a um bantuk in ka um. Jentail mi hna sin i ka ṭuan tik ah Jentail mi bantuk in ka um. Cu vialte cu ka tei khawh hna nakhnga ca ah a si,” tiah a ti. Paul nih a ngeihmi lungput hi Laimi zong nih ngeih kan herh taktakmi a si. Zeicahtiah Laimi zong miphun kip, holh kip umnak vawlei kildeng kan phan cang hna i ahlan kan sining bantuk kha si ti lo in kan umnak ram nih a ngeihmi phung ning tein a um khomi kan si kha a biapi taktak. Phung ning tein ka ti tik ah tahchunnak ah, Korea ah cun holh ningcang ah phung an ngei, biakchawnhnak (greeting) ningcang, upa hmaiah tuah ding le tuah lo ding tbk… a phunphun in phung an ngei i cucu kan zulh ve awk a si. Cu lawngah hawi sinah kan tlumtla lai i mi ramdang ah zalawng tein khua kan sa kho ve lai.\nMinung hi a tam-u cu kan kokek tein a ziarmi, mah ca ṭhatnak lawng a ruatmi, hak-kaumi (greedy), mi thangchiatnak lawng a ruatmi, mi ei-hmuar duhnak tbk…in lungput/ziaza a phunphun a ngeimi kan si hna. Nupi/pasal kong ah capo in an chim tawnmi cu kan pum chungah hin kan muisam lawng thlen awk a ṭha lomi a si, ziaza cu remh khawh le thlen khawh a si, tiah an ti. Chim duhmi cu ahlan ah zei bantuk ziaza a ngeimi hmanh rak si usilaw duh a nungmi le aa dawh-\nmi ziaza ah thlen khawh kan si. Cucu kan nunnak ah i zohchun awk tlak (role model) a simi thil kha hawi ah kan i ser a hau. Zei bantuk dirhmun kan phak caan zongah ruahchannak thar a kan pe khotu, a dingmi lam leiah a kan hruaitu ding thil kha kan nunnak i role model cu a si awk a si. Cu ti kan tuah lawngah duh a nungmi ziaza kan ngei kho ve lai.\nZumtu mit in kan cuanh a si cun kan nunnak ah Jesuh Khrih hi kan role model cu a si awk a si. Jesuh nih Johan Thawngṭha chungah a chimmi cu, “Ahohmanh ka chungah a um kei zong a chungah ka um ahcun, amah cu thei tampi a tlai khomi a si; zeicahtiah keimah lo in nan tuah khawhmi zeihmanh a um lo,” a ti. Hika zawn ah a hung fiang ngaimi cu khamhnak, zungzal nunnak, thluachuah hmuhnak, lawmhnak, dinfelnak le ziaza ṭha hmuh/ngeih khawh nakding lam um chun cu Jesuh Khrih sin lawngin a si. Cucu amah kan zumhnak thawngin le kan nunnak a muru ah a chia khomi kan sinak thawng lawngin kan hmuh khawh lai.\nPreviousTlangval nih nungak kong ah theih a herhmi


icbcindy – INDIANA CHIN BAPTIST CHURCH\nMarch 19, 2020 by icbcindy\nKan Lai Baibal Thiang hi kum 1978 ah a chuak i, tukum in cun kum 36 zumtu hna nih kan hman cang. Nam lengmang a si i atu ahcun uk 60,000 leeng zumtu kut chungah a phan cang. Kum hizat chungah hin a soitu le a relchiattu an um pah lengmang. An soi lawng si … [Read more…]\nLai Baibal Thiang Hi Rinhchan-awk A Tlak Ngai Ngai maw?\nNovember 26, 2019 by icbcindy\nRev. Dr. Stephen Hre Kio Kan Lai Baibal Thiang hi kum 1978 ah a chuak i, tukum in cun kum 36 zumtu hna nih kan hman cang. Nam lengmang a si i atu ahcun uk 60,000 leeng zumtu kut chungah a phan cang. Kum hizat chungah hin a soitu le a relchiattu an um pah … [Read more…]\n“Nunphung le Lai Mino” by Rev. Lal Cung Awi\nAugust 3, 2018 by icbcindy\nNUNPHUNG LE LAI MINO (Genesis 2:4-15) Biahmaiṭhi (Nunphung biafang): Vawleicung miphun kip nih midang he i lo lo in nunphung kan ngei cio. Cu kan nunphung nihcun aho kan si a langhter. Cuti a si ah, Nunphung cu zeidah a si? Nunphung kong thiam sang a simi Ann Zimmermannnihcun, “Nunphung (Culture) timi biafang hi … [Read more…]\n“The Beauty of the Johnsons” by Rev. Stephen Hre Kio, Ph.D.\nDecember 7, 2017 by icbcindy\nMrs. Elizabeth Johnson’s Funeral Service Sermon by Rev. Stephen Hre Kio (December 2, 2017, Emmerson Memorial Chapel Redlands, California, USA) The Beauty of the Johnsons The day Mrs. Elizabeth Johnson passed away on Wednesday, November 15, 2017, marks the end of the physical presence of American Baptist missionaries among the Chin Christians of Myanmar, … [Read more…]\nPosted in: Article, Sermon\nKhrihfa Fimcawnnak le Bank Phaisa Rawn Phun Fimcawnnak\nJanuary 22, 2017 by icbcindy\nKhrihfa Fimcawnnak le Bank Phaisa Rawn Phun Fimcawnnak (Christian Education vs Banking Model of Education) Lal Cung Awi Zei thil poh a sullam (meaning) kan i fianning le a man (value) kan ngeihter ning nih kan tonghthamning le zohkhenhning zong lai a rel tawn. Cubantuk in, “Khrihfa Fimcawnnak (Christian Education) i a sullam kan i fianning … [Read more…]\nVarang (A White Heron) by Saya Bawi Kian\nAugust 30, 2016 by icbcindy\nMaine, New England, 1886: Zanlei nitlak lai a si. New England ram Maine tupi vialte cu a king riangmang ko cang. Thahring nih an awn i vanva hna nih an riahruun cio an hlam cuahmah hna. Culio ah ramlak tupi chung ah, minute pakhat cu cawpi a kan cuahmah. Thingkung karlak i a rak itenh … [Read more…]\nChild Psychology and Teaching Methods\nBy- Khin May San 1. Lunglomhnak: Damnak le cantha a kan petu kan Pathian ka thangthat. Tlingtlak lo ka si bu in nan ka sawmnak cung ah kaa lawm. Nazi cheu (30 minutes) chungah subject pahnih chimh ding a si tik ah tling te in ka chim kho lai lo ti nan ka hngalh cia … [Read more…]\nLUNGTHLENNAK (Ezekiel 36 :26; Lam. 9 :1ff; IKor. 15 :2) Kan tlangtaar Lungthlennak kong i kan kal hlanah “Laiphung in Pathian phung” i kan i thlennak kong tawite in chim hmasa ka duh. Thawngthabia chim timi hi Phungchim ti a rak si hmasa. Phungchim ti hmanh ah cun “Pathian Phung” ti deuh khi a … [Read more…]\nMupi Bang In\n“Mupi Bang In” Baibal caang thim: “Sihmanhsehlaw Bawipa aa bochanmi cu thazang thar an la. Mupi bang in an zuang lai; an tlik tikah an baa lai lo, an kal tik zongah an tha a di lai lo” (Isa. 40:31). Biahmaithi: Laimi sinah Khrih thawngtha a phanhnak kum 100 a tling. Lairam cu Khrihfa ram … [Read more…]\nMiphun Thluachuahnak Hrampi\nSALM 133 (Miphun Thluachuahnak Hrampi) By Lal Cung Awi “Unau rual i rem tein khuasa ṭi hi zeitluk in dah a ṭhat i a nuamh! Aaron luthlung in a khabe ah, a khabe in a angki hngawng ah, A vung luangmi Oliv chiti bantuk a si. Hermon Tlang dap, Zion tlang cung i a tlami … [Read more…]


Zasang Cinzah: George Floyd thihnak nih zeibantuk thlennak change dah a chuahpi lai? — Chin Tlangau\nGeorge Floyd thihnak nih zeibantuk thlennak/change dah a chuahpi lai? Anmah Minneapolis ahcun City council pawl lakah Police department hi hrawh/disband tuah ding a chim cuahmahmi an um. Police Department hi hloh/abolish tuah tak hna sehlaw zeidah a lawh hnga? A safe deuh lai maw?GF thahtu tiah puhmi DC cu June 8 ah Court ah a chuak lai. Nihin tiang ahcun zeibantuk lungput he dah a khuk in GF hi a nam timi hngalh a si lo. Minak si ruang ah maw? Thih dingin maw a nam hram? Hngalh a si lo.US ahhin “Systemic Racism” a um rih ko timi le a um ti lo timi karlak ahhin bia-alnak fakpi in a chuahter. Minak tampi nihcun Systemic Racism” hi a um an ti.\nSystem hrim in namneh, thlanglamh kan si rih ko tiah a ruatmi an um rih.Systemic Racism a um a timi hna nih zeidah an langhter? Minak nakin Mirang an “rum” deuh. Rian ah mirang nak in minak hi “reject” an tong deuh. Misual ciocio ah mirang nakin minak hi tlaih an tong deuh. Innhlangnak zong ah minak nakin mirang an “hlanh” duh deuh hna tbk hi tampi an chuahpi. Asinain, keicu hitihin ka hmuh. Mirang cu an pipu chan in “ro/inheritance” tampi an ngeih caah an “rum” deuhnak hi a si kho, ka ti. Rian/employment ahhin Business ownner ka siter hnik i, a fel deuhmi an duh cu an mawhlo ka ti tthan. Housing le a dangdang zong ah mitha cu duh deuh cio a si ko, ka ti. Cun, misual/criminal cio zong ah minak hi tlaih le thongtlak an tam deuh an timi hi a dik ngai.\nMinak hi an ‘violent ” deuh ruang ahhin tampi aa tel lai tiah ka zumh fawn.Cucaah, “racism” kong kan chim tik ahhin “ziaha/attitude” ruang ah remhlonak le skin/race ruang ah remhlonak hi kan thleidan/distinct a hau pah ko, ka ti. Minung pakhat hi a ziaza/attitude kan remlo hi, racist a si maw? ti hna hi tuaktan ngai a hau, ka ti.Conservatives lei nihcun US ahhin “Systemic Racism” hi a um bak ti lo an ti. Minung pumpak cung tu ahcun a racism mi an um ko, an ti. Apple tampi lakah a thumi cu a um ve hrim. Police force lak zong ahhin a thumi apple bantuk hi an um cu, cu pawl cu hlawnh ding hrim an si, an ti ve. US ram ah Racism kong a lar tukmi hi Liberals pawl nih “Racial Card” an play tuk caah a si tiah a cheu nihcun an puh ve hna.\nMinak lak ahhin tampi nih namneh/oppressed kan si lo. Kan free ko. Kan duhmi paoh kan tuah khawh ko. Kanmah pumpak teirialnak cungah zei paoh aa hngat tiah an ti ve. Liberal pawl nih anmah liberal peng vote ding in “namneh” nan si an kan ti ruang ah namneh ah kan iruah ding a si lo. Mahhi Brainwash a si. Namneh ka si timi lungput/”Victim mentality” hi ngeih ding a si lo. Cuticun kan thangchonak a dawn tuk. I hlauh cang u’ an ti ve hna.US ahhin police Department hi hloh tak hna sehlaw zeidah a lawh hnga? Tih a nung chinchin lai maw aor a safe deuh lai dah? US ram khuakip ahhin pistal i put in “damiah” aa tuanmi/ gangster lak ahhin minak an tam. Miphun dang zong cu an um ve ko nain, cucaah, Police force hi hloh hna sehlaw, kanmah Chinmi telh in damiah pawl an lawr tuk lai maw?\nThihdar: US Um Chin Mi Pu Nawl Tling Le Pu Tluang Cung Cu Lewisville Tidil Ah An Nunnak A Liam


Lawmhpinak (Congratulations) – Hakha Cherry\nIndiana University (East), Franklin City University, le Oakland City University nih an sianginn i bawlung (soccer) chuihter ding in Perry Meridian le Southport high school i a kaimi bawlung (soccer) chuih thiam Chin siangngakchia minung 5;\nThawng Lian (PMHS), Hrang Kung Lian (PMHS), Thawng Pi (PMHS), Le Bawicung Phutin (SHS)- scholarship pek ding in minthutnak an tuahpi hna tiah theih a si.\nBawlung (soccer) chuih thiam in college nih scholarship an pekmi Chin siangngakchia hna the Chin Voice nih kan lawmhpi hna. I zuam chin uh!\nCongratulations Hrang Kung Lian, Thawng Pi, Hoi Cum Lian, Thawng Lian and Bawi Cung Phutin for signing with colleges to continue your soccer career. Keep Shining!Credit-The Chin Voice\nMirang nih “Spy” an timi le tulio Kawlte nih “Dalan” an timi khi akhat maw No,Khatnaisai hlah. Spy cu Kawl nih “Tusu” an ti mi khi asi. Spy Tusu cu Oxford Dictionary nih an tial ning ahcun,Ram mi caah asilo le Abu(organization) riantuannak tbk ah thih ngamh in Miphun caah nunnak pek in thlithup riantuan in thawngpetu an si . A Miphun le Aram mi zei tik hmenh ah a rawi phir bal mi an si lai lo.World war 1 le 2 lio Spy pawl kong cu can ka neih tik ah tial kawh ka rak izuam telai.\nKawlte nih Dalan an timi hna cu,England Oxford University akai lio mi Kawlnu nih a chim ning ahcun phuahchawp holh(slang) asi le Mirang in kan leh ahcun “ Flyer Monkey” tinak asi. Dalan cu amah caah thatnak le miaknak asi poah ahcun Miphun a leirawi lai . Thazang thawngnak lei poah ah a ttang peng lai i amah miaknak si poah ahcun thilthup in bia a phuang lai. Thiltha siseh thilchia siseh atheih zong ah amah pawkhimnak ca asi ahcun Miphun lei rawi tu khi an si zungzal lai . Amah lei kam an thazang a der ahcun a thawng deuh mi lei ah hmunhma nei lo in miaknak lei poah ah ttang in an ni thuipeng lai ati.\nNote, Spy cu Miphun leirawitu an asi lo . Miphun caah nunnak pek in biaphuangtu an si. Dalan cu Miphun leirawi tu an ci kan hmih kawh hna lawng ah Miphun kan him lai. Credit-Salai Collintin Cinzah\nKan theih cio bantukin Jerusalem cu president thing Trump nih khan Jew miphun zungzal khualipi ah kan cohlan cang tiah a thanh.


Nu ralṭha Pi Zonunthari kum (50) nih a pasal kum (59) Vompi nih a seh i a khamh khawh – Chin World News Evening\nMarch 19, 2021 March 19, 2021 Salai Van Thawngpang\nMizoram Mamit District Kawrthah khua pawng K.Sarali khua ah ummi Pi Zonunthari kum (50) nih a pasal Pu Bhriso kum (59) cu vom lakin a nunnak a khamh khawh or a chanh khawh tiah theih a si. Uar a um kho taktak.\nPu Bhriso le Pi Zonunthar hna nupa cu lo an kal pah in tiva an kal pah i lampi ah Vom sum 6 hrawng a si lai cucu anmah lei panh cun a rak ra i Pu Bhriso cu a zuan hnawh colh. Pu Bhriso nih cun namte i put in a sawh chih ve. Asinain, vom nih cun cawl kho loin a tlaih i a lu le hmai hrawng a ṭhuat len ve.\nCuti i Vompi nih anmah Pu Bhriso a ṭhuat len ko cu a lang par in Pi Zonunthari nih cun a hmuh ve. Pi Zonunthari le an pa umnak hi pe 30 hrawng in a hlat i Pi Zonunthari cu rianran cun a rak tli ve i Vompi cu a hnulei ah namte in a rak zuan hnawh chih ve.\nVoi 20 hrawng a hnulei ah a sawh hnuah Vompi nih lamtlang leiah a zaam tak hna ti a si. Pi Zonunthari nih rianran cun an pa hliamhma pawl cu puan tein a tuam piak i inn lei ah tlunpi colh. Vom nih a sehnak a hnar le a mit kam cu an umnak khua Kawrthah sizung nih an ṭhit piak khawh lo ruangah Aizawl Pituh sizung ah tlikpi colh a si i Aizawl Pituh sizung nih an ṭhit piak khawh tiah theih a si.\nMarch 8 ah an hliamhma an ṭhitnak pawl cu an phoih piak i atu cu hliamhma a tuarmi Pu Bhriso zong a dam ṭha ngai cang ti a si. Hi thil hi February 18 ah a cangmi thil asinain an pa a dam deuh hnu tuni March 19 lawngah vompi chungin anmah nunnak a khamhtu Pi Zonunthari cu media lei nih tonnak an ngeih hnuah a ceo ah a konglam an von taar khawhnak hi a si.


Biahrai Tha, Zyphe rei 2 THESALONIKA 2\nPhungbia a zui lypaw cawngsaw\n1 Kaa Buipaw Zisu a vongkawnah le Ama khatah pahmo kaa cang nápaw kong letah uny sahlo, 2 “Abuipaw ning cawh a tlung thah,” tahpaw bia aa phynah rawng tamaw, phung aa reinah rawng tamaw, kaaning taitah cakuapaw hratah aa reipaw sahlo kong lehei a neh teitah a calawh khe la, a pahly khe o tatah kaa ca caw he. 3 Zekhatah lang tahmai tah ahohmai a dungkheisah khe lo, zecawtamaw tatah Khazing a caraenah cawh va chuh taw a ka, mehchawly cawngsaw, rorang ceingei ruapaw cawngsawpaw palang a cang hlai vytei cawh ma ning cawh tlung balang be. 4 Ma cawngsaw taco Khazing tatei aa behpaw maikaw le behnah maikaw khah a dy a, aa cung lang ung a pachia ka, ama le ama a cuicaling a. Mataico Khazing behnah ing letah a ty ka, ama cawh Khazing ka cang, tatah a tá a.\n5 Naaning kha ka ungning tah ma bia ka ca ching teipaw he khah a thui thlang bei he ceh maw? 6 Taico a cai a zaw tihtah a va lang khy nápawtah atoheh ze tamaw a pakhang thlang tahpaw khah naa hni. 7 Zecawtamaw tatah phungbia a hnui lypaw a hmingtuakhynah biaparuh taco rai a hre leimei thah. Canghrasala ama cawh lahly a cang hlai vytei cawh ama a tlepakhihpaw takhei a tlepakhih leimei thlang a. 8 Taico mehchawly cawngsaw cawh palang cang a ka, ama cawh Abuipaw Zisu tah a kaw taitei a piapaw a husuanah takhei thehly ka, a vongkawnah rungnawnah takhei a hlyde a. 9 Mehchawly cawngsawpaw a vong nápaw cawh Setan a raihrenah hratah cang ka, a pakheipaw ningang chuipaw sahlo, paching pakhanah sahlo le khuarawha chuipaw sahlo khah a phingphing tah a palang a. 10 A lyde leimeipaw sahlo cawh chahlynah phingting takhei a dungkhei he a. Aa lydepaw cawh pachah aa cang nápaw biahmuisui khah aa dulynah cawtah a cang. 11 Ma rawng tahei Khazing tah hingbia aa zing nápawtah a thawtlungpaw dungkheinah khah thlawso he ka, 12 macawtaco biahmuisui khah zing ly tei chahlynah letah a nawngnangpaw vytei cawh thaily cangsah a cang he a.\nA cy pawtah a daw o\n13 Canghrasala Abuipaw dopaw uny sahlo, naa cawtah Khazing letah alawngnah bia a hlai pariapaw ka cang he peh, zecawtamaw tatah pachah rua pawtah athoning taitah Khazing tah a ca thing thah he. Ma cawh pathaisahnah rai Thlawpaw tei a hrepaw thongtah le biahmuisui zingnah thongtah a cang. 14 Macawtaco kaa Buipaw Zisu Khri rungnawnah a hrong hrah rua pawtah kaa thawngchawbia thongtah ma leco a ca y he. 15 Macawtaco uny sahlo, hmokaw tah cang seh, ca tah cang seh, ka ca thui sahpaw he cawngpahnah khah a tle la, cyky tah a daw thlang my lo.\n16 Kaa Buipaw Zisu Khri Ama ceingei le kaa Paw Khazing, a ma dotu le a ningdonah thong tei chaizaw thlawlungnah le hnabeisuinah chawpaw a ma peitu taco, 17 naa lungthing thaw ca thosah he seh la, bia le hmingchaw tuapaw maikaw letah naa thaw ca patlung my he seh lo.


Kha!!Awwttha Hlaphuah Thiam Samuel Hrat Hmung Nih A Fun Hnihnak Dokhar A Tuah Piak Mi Ram Hlathar. A Mak Taktak Si – Chuncha News\nMyanmar ram 2008 phunghrampi chapter 10 zoh tikah party dirhnak nawl cu a pek nain MP palai pawl cu an hram cu party ah an bunh lai ti zong a um lo i Party nih Mipi a kan aiawh ti zong a um fawn lo. Cu tik ah Independent Palai an si ah, Party Palai an si ah 2008 phunghrampi ning in le Democracy sullam ning in Mipi sin ah hram a bunh dih.Party pawl nih puaisaa bantuk in an vun dir tikah Mipi le MP Palai kar ah i pehtlainak hri kha an chah dih i Party CEC le Party Palai pehtlainak lawng kha a fehter. Cu tikah Party Palai pawl nih mipi duhnak kha direct in Hluttaw ah an phanpi ti lo i, Party CEC sin ah an phanpi hmasa peng. Party CEC nih mipi duhmi kha a cohlan hmasa lawnglawng ah hluttaw ah an phanpi khawh. (CEC nih mipi duhnak kha a cohlan lo ahcun mipi duhmi kha hnawmpung ah a hlonh ko tinak a si). Cu tikah Mipi nih cozah a ser lai timi Democracy zulhphung kha buar in Party nih Cozah a ser lai ti phun in a ruah tu an tam cang. Hi kong hi mipi nih kan i fiang a herh hrimhrim cang.


Chin Ram Chung Kum 6 Hngakchia Covid-19 Mizaw A Hnu Bik Thawngpang – Chin 11 News\nChin Ram Chung Kum 6 Hngakchia Covid-19 Mizaw A Hnu Bik Thawngpang\nKum 6 hngakchia nih Covid-19 a ngeih caah siizung ah an kalpi mi an hmantlak pawl zoh ah hin lungthin a nuam hrim lo. An hruk aih mi thil thuam nih zaangfah nak a hlawh khun. Zei bantuk zawtnak zong a si ko hmanh ah Pathian nih damnak tu pe than ko seh ti hi kan thlacam nak cu a si.\nCovid-19 mizaw case-318 cu Tedim siizung ah ṭhial asi cang. Chin ramkulh Tedim siizung ah Covid-19 mizaw case-318 cu ṭha tein conghhramh ding caah Tonzang in July 10 chun ah khan Zomi mino cawlcanghnak bu motor in an rak thlah tiah theih asi.\nHi zawtnak hmuh mi case-318 cu Tedim siizung uktu Dr. Zaw Myint Naing, Siibawi thiamsang Dr. Aung Maw le ngandamnak lei ṭuanvo ngeitu pawl nih an don. Mizaw cu siizung rianṭuantu pawl umnak caah sakmi dothnih inn ah um ter in congh hramh asi lai tiah theih asi.\nCovid-19 mizaw hi Tonzang peng Hai Cin khua mi asi i India ram in a rak tlung ka mi kum 6 hngakchia te asi. A hmanthlak zoh ah hin ngaih a chia duh khun ngai, kum 6 hngakchia te hringtu nu le pa nih an zohkhanh kho ve hnga maw ti hi ka ruat ngai.\nPhoto credit: The Tedim post